Engero za Baibuli: Baibuli by’Eragula Bituukirira - Omukutu Omutongole ogw’Abajulirwa ba Yakuwa ku Internet\nBaibuli tekoma ku kutegeeza bya mazima ebyaliwo mu biseera ebyayita naye era etegeeza ebinaabaawo mu biseera eby’omu maaso. Abantu tebasobola kutegeeza biri mu biseera eby’omu mu maaso. Eyo ye nsonga lwaki tumanyi nti Baibuli yava wa Katonda. Kiki Baibuli ky’eyogera ku biseera eby’omu maaso?\nEyogera ku lutalo olukulu olwa Katonda. Mu lutalo luno Katonda ajja kuggyawo obubi bwonna ku nsi era n’abantu ababi, naye ajja kukuuma abo abamuweereza. Kabaka wa Katonda, Yesu Kristo, ajja kukakasa nti abaweereza ba Katonda bafuna emirembe n’essanyu, era nti tebaddamu kulwala wadde okufa.\nTuyinza okuba abasanyufu nti Katonda ajja kussaawo olusuku oluppya ku nsi, si bwe kiri? Naye tulina kye tuteekwa okukola bwe tuba ab’okubeera mu lusuku lwa Katonda luno. Mu lugero olusembayo mu kitabo kino tuyiga kye tuteekwa okukola okusobola okunyumirwa ebintu eby’ekitalo Katonda by’ategekedde abo abamuweereza. N’olwekyo, soma EKITUNDU 8 ozuule Baibuli ky’eragula ku biseera eby’omu maaso.\nMU KITUNDU KINO


Ebyokwerinda binywezeddwa ku kivvulu kya King Saha\nPoliisi erabudde abakozi b’efujjo n’abbo abasuubira okwenyigira mu bikolwa by’obumenyi bw’amateeka ebirala obuteetantala kulinnya mu kivvulu kya King Saha.\nku Lwokutano luno (January 11, 2019) kigenda kutokota nga si kisaanikire mu kisaawe kya Rugby Grounds e Lugogo King Saha amannya ge amatuufu ye Manisoor Ssemanda bwanaba akuba abawagizi be emiziki mu kivvulu kyatuumye 'Biri Biri concert'. Okuyingira 20,000/-, 50,000/- ne 1,000,000/- emmeeza.\nabasirikale ba poliisi ne King Saha mu lukung'aana lwa Bannamawulire\nBashir Ssempala amyuka omuddumizi wa poliisi mu buvanjuba bwa Kampala ng’ayogera eri Bannamawulire mu kifo awagenda okubeera ekivvulu kino, asoose kulabula abo bonna abasuubira okukola efujjo oba okwenyigira mu bikolwa by’obumenyi bw’amateeka nti bakukwatibwa baggalirwe.\n“Ebintu twabigonza ekkomera kati tutambula nalyo. Mmotoka tubeera nayo bulindaala okuggalira abbo be tukutte.”\nYagasseko nti “tumaze okwekenennya empapula za King Saha zonna ezeetagibwa okufuna olukusa okutegeeka ekivvulu yazifunye kati tulindiridde lunaku lwa kivvulu okuwa abaddigize obukuumu basanyuke mu mirembe.\nYe Saha ategezezza nga bw’ali mu mbeera enungi era yeetegese ekimala okukuba emiziki.\n“Ebigambo ebyange biba bitono nsinga kumanya ku yimba. Mbakowoola mwena abawagizi bange n’abawagizi b’ensike y’okuyimba mujje mu bungi tusanyukire wamu.\nEkivvulu kino ekitegekeddwa aba Humble Management kiwagiddwa Vision Group efulumya ne Bukedde.


Bukedde Online - Atomedde omuntu nadduka bamutaayiza ne bookya emmotoka ye n'esaanawo\nAtomedde omuntu nadduka bamutaayiza ne bookya emmotoka ye n'esaanawo\nLaba amaziga n'okunyumirwa ebibadde mu mpaka...\nAgambibwa okutomera omuntu mu katono ate mu kinene y'emmnotoka eyokeddwa\nABA bboodabooda bakoze effujjo ku yatomedde munnaabwe ne bamukuba emiggo n’oluvanyuma ne bookya emotoka ye n'esaanawo.\nBino bibadde mu zooni ya Bulange, ku luguudo olwa bbulwamu polofeesa Apollo Nsibambi, mu munisipaali y’e Lubaga mu kiro ekyakeesezza Sande.\nLawrence Namugera omutuuze w’e Lusaze mu Munisipaali y’e Lubaga nga makanika wa motoka mu kampuni ya Toyota, ne munne eyategeerekese nga Willy Kibirango, be baasimattuse okuttibwa ekibinja ky’Abavuzi ba bboodabooda, wabula emotoka gye baabaddemu, ekika kya Karib nnamba UAJ 707P ne bagiteekera omuliro n’ebengeya.\nNamugera gwe twasanze mu makaage e Lusaze, ng’ayogera omukka abaka mubake yategeezezza nti yabadde avuga emotoka mu bitundu bye Nakulabye ku ssaawa nga mukaaga ez’ekiro, kwe kwekanga owa bboodabooda eyayingidde mu kkubo akapaalo, ne batomeregana.\nEngeri emotoka gye yabadde ku misinde teyasobodde kusibirawo, wabula yagenze okulaba ng’oluseregende lwa bboodabooda lumuvaako e mabega, kwe kwongera okuvuga anoonye we yeetaasiza, naye nga pikipiki zeeyongera bungi.\nBaamuzingizza ku luguudo olwabbulwamu Polofeesa Nsibambi, okuliraana Biyem Hotel ne bamukuba bubi nnyo.\nElvis Lubega, eyabaddewo ng’aba bboodabooda bakuba Namugera ne munne Kibirango yategeezezza nti, zaabadde zikunukkiriza okuwera ssaawa musanvu ez’ekiro kwe kuwulira oluyogaano lwaba bboodabooda abaabadde balekaana n’okukuba engombe ez’okumukumu kwe kuzuukuka alabe ogubadde.\nYagenze okutuuka yasanze aba bboodabooda tebasalikako musale nga bakuba Namugera ne munne emiggo, ebikonde n’ensabaggere. Baabeebasizza mu luguudo nga bwe babavugirako pikipiki, paka poliisi lwe yazze n'ekuba amasasi mu bbanga ne badduka.\nAmyuka omwogezi wa poliisi mu Kampala n’emiriraano Luke Owoyesigyire, yategeezezza nti owa bboodabooda Namugera gwe yatomedde teyafudde wabula pikipiki ye yawagamidde mu motoka ya Namugera n’agenda ng’agikulula aba bboodabooda kwe kumugoba.\nYagambye nti Poliisi ekyanonyereza nga yakufulumya alipoota enzijuvu ku byabaddewo oluvanyuma lw'okwetegereza ensonga. Tewali yakwatiddwa mu ffujjo lino\nOmubaka Nambooze mulwadde


Bukedde Online - Okukola engatto kunneerabiza ennaku y’okunoonya emirimu\nOkusiika capati nkusomesaamu bato bange\nAb’e Kira bafunye akatale k’abalimi akapya...\nOkutunga engatto nasooka kuddaabiriza nkadde, bakasitoma ne bansaba okubatungira obugatto era natandika na za lugabire. Eyatandika ne 60,000/- kati nkolera mu bukadde era nkozesa n’abantu abalala.\nBwogi (ku kkono) n'abamu ku bakozi be nga balaga engatto ze bakola.\nMoses Bwogi, omutuuze w’e Kireka - Kamuli mu Division y’e Namugongo mu Munisipaali y’e Kira ye nannyini kkampuni ya Genuine Craft Designers ng’atunga ngatto. Bw’omusanga n’abakozi be tosobola kumanya nti yatandika na kuyiiya mpola kyokka mu mwaka gumu nga yeerandizza ekyamwerabiza ennaku y’okunoonya emirimu.\nBwogi yasomerera bya kusomesa bantu era alina diguli gye yafunira ku yunivasite y’e Kyambogo mu 2014, wabula emirimu bye gyabula yasalawo okuyiiya eky’okukola yeekeozesa. Annyonnyola bwati:\n“Natandika na kuddaabiriza ngatto mu 2016 nga nnina 60,000/-, ku zino nagulako wuzi, eddagala ly’engatto n’akatebe kwe natulanga ku kabalaza ka saluuni ya mukwano gwange e Kamuli nga we nateeka ekimeeza nga nsasula 25,000/- buli mwezi.\nNtandika okukola engatto\nBakasitoma be nakoleranga bambuuzanga lwaki sitandika okukola obugatto bwa bw’abakyala obwa Craft kuba babwagala naye ebiseera ebyo ssente nga nnina ntono.\nWabula bwe nalaba obwetaavu bweyongedde, nagenda ewa mukwano gwange n’ampola 500,000/- ze natandika nazo okukola engatto nga twatandikira ku kukola lugabire.\nZino twazikozesanga emipiira gy’emmotoka emikadde ng’akagatto twakatundanga wakati wa 5,000/- ne 7,000/-.\nKu mitwalo 50 nagulako amaliba, soole z’engatto, gaamu ne wuzi ne ntandika okukola era bakasitoma ne beeyongera ekyampaliriza okusenguka we nali nkolera ne mpangisa ekifo ekinene ne nfunayo n’abakozi abalala babiri.\nTwayongerako n’okukola ebirala nga obukwata ebisumuluzo obw’amaliba nga kuliko amannya, waleti z’abasajja, ebikomo n’ebirala, byonna nga tuyiiya biyiiye nga tweyambisa amagezi g’okutunga engatto.\nEbintu bye tukola tubitunda mu Kireka, Kampala n’ebitundu ebituliraanye n’ebimu tubiwa abaana ne babitambuza ssaako bassekinnoomu ababitugulako we tukolera. Olumu tugenda mu masomero nga waliwo emikolo ne tuguza abazadde.\nEngatto z’abasajja ziri wakati wa 15,000/- ne 25,000/-, ez’abakazi 10,000/- ne 20,000/-, obw’abaana 7,000/- ne 10,000/-, waleti 15,000/- ne 20,000/-, ebikomo byabanga bya 5,000/- ng’ate abasuubula tuteesa.\nNguze akuuma akawagala soole z’engatto ku mitwalo 50.\nNneeyimirizaawo n’okusasula abakozi be nnina.\nBizinensi yange egaziye okusinga we yatandikira era gye ndaga nnengerayo watangaavu.\nEbintu ebikola engatto bya buseere okugeza amaliba ne gaamu birinnya bbeeyi buli kiseera. Akadomola ka liita 5 kaali kagula 80,000/- wabula kati kagula emitwalo 10.\nEngatto emu etundibwa 10,000/- emalawo 7,000/-, ku magoba aga 3,000/- kw’oba osasula abakozi n’okusasula ekifo w’okolera ekikosa bizinensi.\nAmasannyalaze ga buseere ate ekyuma kye tukozesa mu kukola engatto kikozesa amasannyalaze mangi nakyo ekituyingira mu nnyingiza.\nGenuine Craft Designers,


Poliisi ekutte 3 mububbi bw'emotoka - Radio Simba, The Best Luganda Station in the World !\nPoliisi ekutte 3 mububbi bw’emotoka\nEkitongole kya Poliisi ekirwanyisa obuzigu bw’emmundu ekya Flying Squad Unit kikutte abasajja 3 kuby’okubba emotoka. Paul Lubega, Muhammad Lutaaya ne Yahaya Mafabi, nga bonna batuuze be Nansana-Ganda.\nOmwogezi wa Poliisi mu Kampala n’emiriraano Luke Owoyesigyire akakasiza okukwatibwa kwabano. Bano basangiddwa n’emotoka bbiri enzibe 2 okuli Toyota Premio nnamba UBA 738K ne Ipsum nnamba UAW 957B.\nKiteberezebwa nti bano bebali emabega w’okubba emotoka mu Kampala. Lutaaya bweyakwatiddwa yategezeza Poliisi nti emotoka zino yazifuna okuva ku Mafabi ne Lubega nabo abakwatiddwa.\nOwoyesigyire agamba nti emu ku motoka zino yabibbwa okuva ku luguudo lw’entebe wiiki bbiri eziyise era nga babadde baginoonya. Bano basangiddwa n’ebintu ebikozesebwa okumenya amayumba n’emotoka omuli Master Keys wamu ne TV 2 ezirowoozebwa okuba enzibe.\nThousands denied national identity cards\nzaake aweereddwa bail


ESSANNYU! Abayizi bafunye ebikozesebwa ku ssomero bya bukadde, abawala balabuddwa okwewala abasajja - Galaxy FM 100.2\nESSANNYU! Abayizi bafunye ebikozesebwa ku ssomero bya bukadde, abawala balabuddwa okwewala abasajja\nAbayizi b’essomero lya Luuka Primary School mu disitulikiti y’e Iganga bafunye essannyu, omugagga Brian Kirumira amanyikiddwa nga Bryan White bw’abeetikidde ebintu ebyenjawulo ebiri mu bukadde bw’ensimbi.\nBryan White ssenkulu w’ekibiina ekiyamba abantu ekya Bryan White Foundation, abayizi yabatwalidde ebintu ebyenjawulo omuli paadi ezisobola okukozesebwa abawala okumala omwaka mulamba, ebitabo, amakalaamu, peeni, ebizigo, sukaali n’ebintu ebirala.\nMu kwogerako eri abayizi n’abasomesa, Bryan White yagambye nti bangi ku baana abawala bawanduse mu massomero olw’okubulwa ebikozesebwa nga bagenze mu nsonga era y’emu ku nsonga lwaki Bryan White Foundation yavuddeyo okuyamba okukyusa embeera z’abayizi.\nMungeri y’emu yategezeza nti abayizi abava mu maka amaavu basaanga okusomozebwa okwenjawulo era bangi bavudde mu massomero, nga okuvaayo okuyamba kigenda kuyamba nnyo okutangira embeera eyo n’okubulula abavubuka mu ngeri ezenjawulo omuli okubatangira okunywa enjaga.\nBryan White era asuubiza okwongera okuyamba amassomero, amalwaliro, abavubuka, abantu abalina ebizibu kuba gwe mulamwa lwaki batandikawo, Bryan White Foundation.


Enziika Y’abafu mu Busiraamu – Uganda Today\nEnziika Y’abafu mu Busiraamu\nChris KatoAugust 9, 2021\nMuslim Funeral Services beyune\nMuslim Funeral Services, Kampuni eyatandikibwaawo okukola kuntambuza, okuziika era n’okugoberera amateeka n’obulombolombo bwe eddini y’ekiyisiraamu bwebugamba, yeggasse kundala ezibadde mu Ggwanga nga zikola omulimu gwokuziika.\nMuzino, eyali ensaale mukutandika omulimu guno emanyiddwa, ye ya Uganda Funeral Services. Newanubadde nga kampuni endala ezikola omulimu guno, weeziri, naye abayisiraamu batono abettanidde okuzikozesa okukukola ku bayisiraamu ababa bavudde mubulamu bwensi eno. Kino kiva kunkola y’obuyisiraamu erina amateeka amakkakkali omuli obutasuzaawo mufu nga affudde esaawa tezinaaba kutuuka mu ttuntu, okunaaza maiti obulungi, obutaziika maiti mu sanduuke n’emitendera emirala mingi egiwerako.\nMukiseera kino nga ekirwadde kya COVID-19 kiyuguumya ensi nga ne Ggwanga lyaffe Uganda mwolitwaalidde, amateeka agaatekeebwaawo ekitongole ky’ebyobulamu, omuli obutanaaza mufu olwokwewala okusasaana kw’obulwadde, aba Muslim Funeral Services bavuddeyo bukuukubira okusobola okuyamba abayisiraamu basobole okuwerekera banaabwe nga eddini bweragira.\nKampuni eno essangibwa e Kamwokya yewandiisa okkola omulimu guno era ekubiriza abayisiraamu bonna ababadde batya okugenda mu kampuni endala nga batya nti tezijja kutuukirizza mateeka ga ddiini, okubatukirira babayambe mukuteekateeka amaziika g’abagalwa baabwe nga tebasudde mugguluka mateeka ga ddini.\nKampuni eno ekubiriza abayisiraamu okubatuukirira okuva wonna mu Ggwanga amangu ddala nga omuntu yakafa kibasobozese okukola ku by’entambula mu bwangu, okusima entaana n’okukola ku byetaagisa ebirala mu bwangu. Nga Kampuni endala zonna, nabano basabayo ku sente entonotono ddala.\nUganda- Turkey Juggling The International Law On Extradition\nUgandan Government Issues Guidelines To Help Citizens Wade Through Lockdown


Bukedde Online - Ekyabadde mu kutuuza Bisopu w'Abasodokisi e Gulu\nMuganda wa Ssemwanga naye bamukutte ku by’okufera...\nSsente za Pulezidenti zitabudde aba taxi...\nBisopu Neofitios ng'akwasa Bisopu Kisitu omuggo gw'abwa Bisopu\nBISOPU w’abasodokisi e Gulu n’Obuvanjuba bwa Uganda, Bp. Silvester Kisitu yatuuziddwa ku bukulu buno ng’omukolo guno gwakoleddwa Ssabasumba w’Eklisia ya Uganda, Metropolitan Jonah Lwanga.\nMetropolitan Lwanga yasomye obubaka bwa Paapa w’Abasodokisi ku lukalu lwa Africa, Theodorous II obukakasa Bp. Kisitu nga Bisopu asoose ow’ekitundu kino era naasaba abakkiriza okumwaniriza okusobola okutwala Klezia mu maaso.\nOmukolo guno gwabadde ku Lutikko y’Omutukuvu Lavrentios ku kyalo Rom mu ggombolola y’e Koro mu Disitulikiti y’e Omoro ku Ssande February 17,2019. Ono agenda kutwala ekitundu kya Klezia eky’Obukiikakkono (Northern) n’Obuvanjuba (Eastern).\nWasoosewo mmisa ate oluvanyuma Bp. Lwanga naasoma essaala ezigenda ku kikolwa ky’okutuuza Bisopu era olwazimaliriza, Metropolitan Innocentios Byakatonda atwala Burundi ne Rwanda namwambaza enkofiira y’Obwabisopu ate oluvanyuma Bp. Neofitos Ow’e Nyeri & Mt. Kenya mu ggwanga ly’e Kenya naamukwasa omuggo.\nBano bamukutte nebamutwala ku ntebe ye, okutuuzibwa nga kino olwawedde, nayogera eri Klesia mweyalambululidde ebyo byagenda okuteekako essira okuli okutumbula embeera z’abaana. Yasabye abakkiriza okumusemberezanga abato wonna waali kubanga ayagala okulaba nga bakuzibwa bulungi mu mwoyo, ebyenjigiriza,mu by’obulamu kubanga gwe musingi gwa klesia ogw’enkya.\nPulezidenti Museveni yakikkiriddwa Minisita ow’ebiggwa tebiraze n’abanoonyi b’obubuddamo, Hillary Onek eyasomye obubaka bwe mweyasabidde Klesia okwongera okukubiriza abakkiriza enjiri y’okugoba obwavu nga benyigira mu bintu ebivaamu ensimbi.\nViika w’eklisia, Fr. Paul Mutaasa n’akulira oludda oluvuganya gavumenti, Betty Ochan bebazizza abakkiriza Abasodokisi wamu ne bannaddiini ab’enzikkiriza ez’enjawulo mu kitundu kino olw’okwaniriza Bp. Kisitu nebagamba nti kino kyekigenda okutwala ekitundu kino mu maaso.\nOmukolo gwetabiddwako Bannaddiini bangi, abakulembeze mu biti eby’enjawulo mu Bukiikakkono okuli n’abatwala enzikkiriza mu Acholi, Omubaka Theodore Ssekikubo ow’e Lwemiyaga nga naye Musodokisi.\nBp. Kisitu 37, yayawulibwa ku bwa Bisopu nga December 16,2018 mu Lutikko y’Omutukuvu Savvas mu kibuga Alexandria e Misiri ng’eno y’esangibwa ekitebe ky’Aabasodokisi mu Africa. Yakomyewo e Uganda nga January 25,2019 ate nayimba mmisa ye eyasooka mu Uganda nga Bisopu nga January 27,2019 mu Lutikko y’omutukuvu Nicholas e Namungoona.\nKu Ssande February 24,2019, omukolo gwe gumu gwakukolebwa mu kibuga Jinja (Obuvanjuba bwa Uganda) mu kaweefube w’okusembereza abakkiriza omukulembeze waabwe.\nGen. Katumba ayingizza abayizi 100 mu busikawutu\nBanoonya abasajja abateemotyamotya...\nAbakazi abanoonya abasajja abateemotyamotya mu laavu.


Bukedde Online - Omugagga wa Fuelex aludde ng'akukusa amafuta bamukwatidde Ntebe ng’adduka ne famire\nEbya Jeff bifuuse nnamulanda....Moze ne Weasel...\nOMUSUUBUZI w’amafuta omututumufu nnannyini masundiro ga Fuelex eyakwatibwa olw’obutawa musolo, kyokka poliisi n’emuta, azzeemu n’akwatirwa ku kisaawe ky’e nnyonyi e Ntebe ng’agezaako okudduka mu ggwanga ne famile ye.\nJohn Imaniraguha yakwatiddwa ku Ssande ku ssaawa mukaaga ez’emisana ng’ali ne famire ye yonna wakati mu bukuumi wabula kyokka abaserikale ba URA ne bamutaayiza ne bamulemesa okulinnya ennyonyi ne bamukwata.\nSarah Birungi omwogezi wa URA yategeezezza ku Ssande nti John Imaniraguha batutte ekiseera nga bafuna okwemulugunya okuva mu basuubuzi banne ab’amafuta olw’amasundiro ge okusala ebbeeyi bbo ne basigala nga tebatunda ate nga bawa emisolo era nga beebuuza wa gy’agasuubula g’atundira ku bbeeyi eyawansi ennyo.\nOkukwata Imaniraguha kyaddirira URA okukwakata lukulana eyali efukumula amafuta mu ssundiro ly’amafuta erya Planet e Bwaise era oluvannyuma lw’okunoonyereza okuva eri omuwandiisi w’amakampuni mu ggwanga kyazuulibwa nga nayo ya John Imaniraguha.\nAbadde ayingiza amafuta mu ggwanga mu lukulalana ezisaabaza amafuta g’ennyonyi eziwandiikibwako Jet-A-1 nga gano tegaggyibwako musolo era nga tegabikkulwa kukeberwa kubanga amafuta g’ennyionyi bwe gayiikamu ekintu kyonna gonooneka olwo Imaniraguha n’akozesanga omukisa guno okuyisaawo petulooli ne dizero nga tafasudde musolo.\nAgnes Nabwire akulira ebikwekweto mu URA yagambye mu mbeera eno batera kwesigama ku biwandiiko wabula nga bukya kkampuni eno etandikibwawo ebadde yeenyigira mu kakodyo kano era nga baatandise okunoonyereza ku bulabbayi buno obuviira ddala gye baggya amafuta mu mawanga ag’ebweru.\n“Agamu ku mafuta agayingizibwa nga mu ggwanga nga tegamaze kwekebejjebwa tegaba ga mutindo gwetaagisa mu yingini z’emmotota naddala ezo enkola empya,” Nabwire bwe yagambye.\nJohn Imaniraguha ng'ayogeraganya n'omu ku booluganda lwe\nYagambye nti okukusa amafuta y’emu ku nsonga lwaki bbeeyi yaago eyawukana ekisukkiridde okuva ku ssundiro erimu okudda ku ddala uba abatasasula musolo emiwendo gyabwe gisigala nga gya wansi ddala.\nURA ng’eyambibwako ekitongole ky’omutindo mu ggwanga ekya UNBS bekebejja amafuta agakwatibwa ku ssundiro lya Planet e Bwaise gye buvuddeko nga kulukulana kuwandiikiddwako ebigambo nti mafuta ga nnyonyi kyokka oluvannyuma bakizuula nti yali dezero.\nLukululana yawambibwa n’etwalibwa ku kitebe kya URA e Nakawa nga wiiki ejja gasuubirwa okutundibwa ku nnyondo nga n’okunoonyereza ku bumenyi bw’amateeka buno bwe kugenda mu maaso.


Ssaabasumba okwogera bino yabadde akulembeddemu mmisa y’okukuza olunaku lwa bannaddiini mu ssaza olukuzibwa munsi yonna nga February 2 wabula nga bo baasazeewo okulukuza ku Ssande mu Lutikko e Lubaga nga bali wamu n’omusumba waabwe.\nDr. Lwanga yagambye nti bannaddiini balina omukisa nti tebanoonya mmere na waakusula nga bwekiri ku bantu ba bulijjo nga talaba nsonga lwaki beemulugunya ne batuuka n’okweyisa mu mpisa ekontana ne biragaano bye bakuba. “Mbasaba mweyagalire mu buweereza bwammwe ate mubwagale nga mujjukira ebiragaano bye mwalagaanya Omukama n’okukuuma Obutuukirivu.” Ssaabasumba Lwanga bweyategeezezza Yabakuutidde okukozesa obuweereza bwabwe okuyamba abalala okudda eri Omukama nga balaga ekyokulabirako ekirungi eri abalala kibayambe okumanya Katonda.\nSsaabasumba era yennyamidde olw’abazadde abeesuuliddeyo ogwannaggamba mu kugunjula abaana baabwe mu ddiini n’empisa ez’obuntubulamu nga balowooza nti buvunaanyizibwa bwa bannaddiini, ekintu ekitali kituufu. Mulina okukimanya nti obunnaddiini butandikira mu maka.\nAte ye akulira Lutikko Rev. Fr. Joseph Mary Bbuye yasabye bannadiini okukola ennyo okulaba nga baagazisa abalala obulamu bw’obunnaddiini naddala abaana abato n’okunywerera ku biragaano bye baakuba. Bano oluvannyuma bazzeemu okukuba ebirayiro byabwe n’okuwera mu maaso ga Ssaabasumba nga bwe bagenda okunywerera ku birayiro byabwe.\nPIC: Ssabasumba Dr. Lwanga ng’awa emisubbaawa gya Bannaddiini omukisa.\nCourtesy of Bukedde, Mmande February 5, 2018


Bukedde Online - Museveni ayogedde ku bawamba abawala ne babatta\nMbega wa ISO kata bimubugume ne bawannyondo ba kkooti\nAbadde alimbalimba omuyizi wa S.4 amuwambe...\nPulezidenti agambye nti abatemu abawamba abawala ne babatta babafunzizza era gwe basembyeyo okukwata yabadde n’emirambo esatu egy’abawala mu nju. Yawamba abawala bana kyokka omu n’amutolokako.\nMuseveni ne Shamusa Nakasujja (ku kkono) eyamattuse abatemu ng’ali ne muganda we Amina Nakitto.\nBya Tadeo Bwambale\nMuseveni eyabadde n’omuwala omulala ow’e Nakifuma, eyawambibwa ku Ppaaka kyokka n’atoloka ku batemu yagambye nti omusajja eyakwatiddwa baamwogezza n’ategeeza nti abawala abasatu be yasse bonna yasoose kubasobyako.\nOmulala owookuna eyatolose yabadde ne Museveni eggulo, Omukulembeze w’eggwanga bwe yasisinkanye bannamawulire ba New Vision e Ntebe.\nMuseveni yagumizza eggwanga nti abawamba abantu bajja kusaanyizibwawo kubanga basobola okuzuulibwa.\nKyokka yagambye nti kyetaagisa abantu bonna okuba abeegendereza n’awa ekyokulabirako kya Shamusa Nakasujja 19, gwe baawamba ku Ppaaka ya takisi enkadde mu Kampala.\nYabadde n’omuwala ono, n’agamba nti yatuuka ku Ppaaka emisana ttuku ng’agenda Ndejje - Namasuba kyokka nga takisi teziriiwo.\nN’abuuza omusajja eyeefuula ayamba omuwala n’amugamba nti emmotoka teziriiwo kyokka n’amukulembera amutwale mu Ppaaka ya Usafi.\nNga bagenda mu Usafi, omuwala baamukuba kalifoomu era we yakoma okutegeera. Yaddamu okutegeera enkeera ng’ali mu nju mu kifo ky’atategeera.\nYaggulawo oluggi ng’awaka tewali muntu n’atambula n’agenda n’afuna bodaboda eyamutwala e Ndejje ewa muganda we. Mu kiseera we yabeerera nga tategeera olwa kalifoomu, omutemu yakozesa essimu y’omuwala n’akubira abazadde be ng’abasaba obukadde 10.\nMuseveni n’omusawo w’e Masaka Resty Nakyambadde eyasimattuka abatemu.\nAbeebyokwerinda baagoberedde ennamba y’essimu y’omuwala eyabayambye okukwata omusajja ono.\nOmutemu ye Shakur era ennyumba gy’akozesa eri mu Kisenyi. Mu nnyumba eno baasanzeemu emirambo gy’abawala abalala esatu.\nNg’oggyeeko emirambo esatu, Shakur yakkirizza bwe yawamba abawala abalala basatu. Kyokka Pulezidenti teyayogedde oba nabo yabatta.\nShakur yatutte abeebyokwerinda ew’omusamize gw’akola naye.\nBukedde yategeddeko nti omusamize ono abeera e Namasuba mu Kikajjo ewuwe yasangiddwaayo omulambo n’obuwale bw’abawala nga kiteeberezebwa nti baasooka kubasobyako nga tebannabatta (Bukedde bye yazudde ku kabinja omuli omusamize ono akawamba n’okutta abawala bijja kufulumira mu Bukedde w’enkya ku Lwokutaano).\nAbalala abakwatiddwa, Museveni yagambye nti kuliko omusajja Musa eyatemako Susan Magara engalo ze baaweereza abazadde be. Pulezidenti era yalaze omusawo w’e Masaka Resty Nakyambadde eyalumbibwa ababbi kyokka n’aba muzira n’akuba essimu ekyavaako abeebyokwerinda n’abatuuze okumuzingiza ne bamutta.\nOmubbi ono yali atolose ku baserikale oluvannyuma lw’okukwatibwa mu batta abantu n’ebijambiya e Masaka.\nYamuwadde obukadde 10 okumwebaza n’akubiriza abantu abalala okweyisa ng’omusawo ono.\n'Abakyala mukomye okunoba mukulaakulane'\nAbatuuze baloopede RDC enneeyisa y'abakuuma ddembe e Masaka\nMwegendereze nga musaala ku Idd


Bukedde Online - Omukungu akkirizza okuwaayo ettaka ly'ekibira mu bukyamu\nObujulizi obuluma abaabuzaawo Nakalema bunaava...\nEyali akulira ekitongole kino wakati wa 2011 ne 2012 era nga y'akulira akakiiko k’ekitongole akafuzi, Gashum Onyango yeetonze mu maaso g’omulamuzi Catherine Bamugemereire olw’ensobi ze yakola n'agamba nti, teyagenderera kuwa Ntaganda kibira kukisaanyaawo.\nOnyango (atudde) ng'ali mu kakiiko ne looya.\nOnyango okwetonda yamaze kuteekebwa ku nninga annyonnyole ku bbaluwa gye yawandiika nga January 3, 2013 eyali ekakasa kkampuni ya Logistic Real Estate and Developers Ltd nga NFA bw'ekkirizza okusaba kwabwe ng'ebbaluwa eno ye yatwalibwa mu ofiisi y’ettaka e Wakiso ne bafuna ebyapa ku ttaka ly’ekibira.\nOnyango yagambye nti, bwe yali awandiika ebbaluwa yali ategeeza nti, kkampuni eno esobola okukozesa ekibira n'ezimbamu ekifo ekiwummulirwamu si kutema kibira kuzimbako bizimbe.\nMu kusooka ettaka lino lyali liweereddwa abalimi b’emiti 46 okulipangisa balimireko. Ku bano kwaliko ne Dr. Kasujja eyatwala okwemulugunya kwe mu kakiiko ku ngeri Ntaganda gye yatema emiti gyabwe.\nOnyango yakkirizza nti okuwaayo ettaka teyasooka kwebuuza ku bannamateeka ba kitongole wabula yeesalirawo kye yalaba nga kye kisaanidde ekibira n'akiwa Logistic Real Estate and Developers Ltd. Aba kkampuni eno ettaka baalisalamu poloti ne baliguza kkampuni endala eya International Camping Sites and Super Resort Ltd ey’omugagga Ephraim Ntaganda ne muganda we, Cedric Nsongoza.\nNtaganda olwagula ettaka naye yaliguza Eria Mubiru nnannyini kkampuni ya J2E Investments ku bukadde bwa doola bubiri n'ekitundu (mu za Uganda bwe buwumbi nga mukaaga) olwo Gavumenti n'efiirwa ssente kubanga tekyasobola kusolooza ssente mu bantu abaali bapangisa ettaka lino okulimirako emiti.\nBamugemereire yasoose kutegeeza kakiiko nti, ebimu ku bizibu ekitongole ky’ebibira bye birina y'ennyingiza entono n'awa ekyokulabirako eky'abaali balima emiti nga basasula 5,000/-zokka buli mwaka nga kontulakiti eba ya myaka etaano.\nBamugemereire bwe yabuuzizza Onyango ssente ekitongole kya NFA ze kyafuna ng'awaayo ettaka lino nga talina ky'ajjukira.\nBamugemereire era yakitadde ku ba NFA nti waliwo okwekobaana wakati wa Onyango akulira akakiiko akafuzi, akulira ekitongole Micheal Mugisha babikkirire Ntaganda n'agamba nti, Mugisha bwe yayitibwa mu kakiiko yeegaana okubaako ky'amanyi ku ngeri ettaka lino gye lizze likyusibwa kyokka ng'ebiwandiiko byonna byali mu ofiisi ye era n'alumiriza Onyango okuba ng'alwana nnyo Mugisha baddemu okumuwa kontulakiti yadde ng'eggwaako January 31 omwaka guno.\nBamugemereire yalagidde Ntaganda , Eria Matovu ne Micheal Mugisha nabo beeyanjule mu kakiiko ke.\nEbibira ebirala ebisaanyiziddwaawo kuliko eky'e Nonve e Kakiri mu Wakiso era nga kino eyali RDC, Ian Kyeyune n’omusuubuzi Haruna Ssemakula baakisalako yiika 600.\nEky'e Kimaka e Jinja kyakatemwamu poloti 46 n’ebyapa ne bifuluma. Eky'e Gulu kyasalwako okuzimba yunivasite y'e Gulu n’ebirala bingi.


Bukedde Online - Tuli beetegefu okwetondera Lt. Gen Gutti - Looya wa Kitatta\nTuli beetegefu okwetondera Lt. Gen Gutti - Looya wa Kitatta\nAbawakanya Besigye baagala kutandika kibiina...\nBALOOYA ba Abudallah Kitatta, omuyima w’akabinja ka bodaboda 2010, batuula bufofofo okulaba ngeri gye bayinza okusisinkanamu ssentebe wa kkooti y’amagye, Lt. Gen. Andrew Gutti ku bya munnaabwe eyagobeddwa.\nLt. Gen. Gutti ku Lwokubiri yagobye omu ku balooya ba Kitatta, Jimmy Muyanja mu kkooti n’amulagira obutaddamu kulinnya kigere mu kkooti y’amagye nga (Gutti) akyali ssentebe waayo, yamugattiddeko nti, ekiragiro kye yabadde asazeewo kya nkomeredde okuggyako nga ssentebe aliddako yalikikyusa.\nOkugoba Muyanja mu kkooti, kyawadde balooya ba Kitatta akaseera akazibu era Shaban Sanywa abakulira yagezezzaako okwewozaako kyokka Gutti n’amutegeeza nti, Muyanja kye yabadde akoze si kya bugunjufu n’ekiragiro kye baabadde bayisizza yabadde takyasobola kukisazaamu.\nMuyanja yafunye obutakkaanya n’omuwaabi wa Gavumenti Maj. Raphael Mugisha gwe baabadde balumiriza okukolera omujulizi Pvt. Richard Kasaija obubonero obumuwa ebyokuddamu ku bibuuzo ebyabadde bimubuuzibwa balooya ba Kitatta ku bujulizi bwe yawa mu kkooti eno.\nMu kwekandagga ng’alaga obutali bumativu, Muyanja yatudde wansi n’akuba emmeeza ekintu ekyanyiizizza Gutti n’amufumuula. Sanywa bwe yatuukiriddwa ku ssimu ku kye bagenda okukola, yagambye nti, baagala kusisinkana Gutti nga wiiki eno tennaggwaako balabe oba anaakkiriza Muyanja okudda mu kkooti. “Twagala kugendayo looya amwetondere amukkirize akomewo mu kkooti kubanga omuntu yenna abeera avunaanibwa, abeera ne ddembe lye okwerondera looya gwayagala amuwolereze, Kitatta yatulonda kati omu ku ffe bw’agoba Kitatta y’aba afiirwa,” Sanywa bwe yategeezezza.\nYagasseeko nti, Muyanja ayinza okuba nga yakoze ensobi wabula ssentebe talina buyinza bugoba looya yakakasibwa mu mateeka n’aweebwa n’ebbaluwa okuwolereza abantu mu kkooti. N’agamba nti, obuyinza bwe yabadde alina bw’abadde bwa kumulabula oba okumugoba olunaku olwo lwokka n’afuna ekyokuyiga.\nSanywa yagambye nti, bagenda kumwetondera bw’anaaba agaanyi okukkiriza okwetonda kwabwe, bajja kujulira mu kkooti y’amagye esingako General Court Martial of Appeal etuula e Kimaka gye baba bafuna obwenkanya.\nYagambye nti, singa September 10, lwe baabalagidde okudda mu kkooti lutuuka nga tewali kituukiddwaako ku nsonga za Muyanja, bajja kuba tebalina kyakusalawo kubanga tebasobola kulinda kiseera kinene ng’abantu be bawolereza bavundira mu kkomera. Bajja kugenda mu kkooti nga bwe balinda okusalawo kw’abalamuzi abalala singa wanabeerawo okujulira\nKitatta bakamutemye mukyala we n'akaaba amaziga!


Bukedde Online - Daniella yeecanze n'anoba ewa bba Chameleon: Birimu pulomoota Sipapa\nKayihura afuumudde abayambi be 6 n'abasikiza abapya\nBambega bazudde ebipya ebyongedde ebibuuzo...\nChameleone akyasattira olwa mukazi we Daniella okusiba emigugu n’anobera ewaabwe nga tayagala kwogera na muntu yenna ku ludda lwa Chameleone.\nChameleon ne famire ye. Ku ddyo ye Sipapa, Chameleon gw'alumiriza okunobesa mukazi we Daniella\nWabula Chameleone yeesibye ku mukwano gwe ayitibwa Sipapa gw'alumiriza nti alina omukono mu kutabuka kw’obufumbo bwe, bwe yakizudde nti, Sipapa awa Daniella ensimbi ekimusigula obutayagala kudda mu maka.\nEnsonda zaayongeddeko nti ne muka Sipapa, Serena Bata yawadde Daniella essimu gy'akozesa mu kiseera kino.\nWabula bino byonna Sipapa yabiwakanyizza n’agamba nti, Chameleone ne Daniella bombi mikwano gye era aludde ebbanga ng'akolagana nabo n’oluusi nga batambulira ne mu mmotoka ze.\nSipapa yayongeddeko nti, Daniella okufuna obuyambi ewa Sipapa tekirina kweraliikiriza Chameleone kubanga akimanyi bulungi nti ba mukwano era talina kintu kirala ky'ayinza kukola nga okumusigula.\nAnnyonnyola nti, singa omukazi yagenze wa muntu mulala okufuna obuyambi ekyo kyandibaddemu eggumba naye ku muntu bwe baludde nga ba mukwano ye takirabamu mutawaana gwonna.\nKyokka bino Chameleone tabikkiriza, agamba nti yafunye n’amawulire nti okumanya Sipapa yagenze wala, yatuuse n’okufuna ekirowoozo ekipangisiza Daniella ennyumba.\nBino byonna byawalirizza Chameleone okuwaabira Sipapa ku poliisi e Katwe ng’akimutaddeko nti amutiisatiisa okumutuusaako obulabe era nga fayiro y’omusango guno eri nnamba GE48/2017. Guno si gwe mulundi Danniella gw'asoose okunoba.\nMu August wa 2011, yasiba ebintu nadda ewa kitaawe omuto, Fr. John Scalabrini ng’entabwe eva ku Chameleone kugenda mu Muzikiti e Kibuli n’alangirira nga bwe yali asiramuse. Wabula oluvannyuma, Chameleone baamussaako akazito n’awalirizibwa okudda mu Bukatoliki era n’awandiika ebbaluwa nga yeetondera Omulangira Kassim Nakibinge olw’okulabikanga eyali amuzannyisa.\nEmirundi mingi Daniella abaddenga atabuka ne bba n’ayagala n’okunoba olw’ensonga ezitali zimu kyokka nga kitaawe omuto omugenzi Fr. John amubuulirira n’akkakkana ekyo ne kiyita ne bagenda mu maaso n’obufumbo bwabwe.\nKyokka ku luno, tekimanyiddwa muntu agenda kubatabaganya kubanga mu kiseera kino Daniella tayagala na kumanya nnamba ya ssimu kw'ali era ng’alabika akyaliko obusungu bungi nga yeetaaga ekiseera okuwummulamu.\nEnsonda zaategeezezza nti ekyanobezza Daniella kyavudde ku bba butamuyisa bulungi era nga kigambibwa nti Chameleone emirundi mingi akambuwalira nnyo mukazi we ekisukkiridde.\nOkunoonyereza mu musango gw'okutta Kirumira kuwedde


Abatali Bagisu babasaze embalu ku mpaka e Mbale – ababaka\nHome Topic Abatali Bagisu babasaze embalu ku mpaka e Mbale\nAbatali Bagisu babasaze embalu ku mpaka e Mbale\nHome › Forums › Meeting Greeting & News Reports › Baliranwa / Neighbours › Abatali Bagisu babasaze embalu ku mpaka e Mbale\nJune 21, 2012 at 12:21 pm #18987\nBya PAUL WATALA\nOmusajja atali Mugisu nga bamusala embalu. Ekif: Paul Watala\nABAVUBUKA Abagisu bakoze effujjo bwe batandise okuteega abantu nga babasala embalu ne batuuka n’okutwaliramu abatali Bagisu omuli n’owebyokwerinda ku lukiiko lwa LC I e Mbale gwe baafumbiikirizza ekiro ne bamusala ate nga Mudaama.\nKino kiwalirizza poliisi okukuba omukka ogubalagala mu kibinja ky’abavubuka ababadde bakunukkiriza mu 2000 ne babuna emiwabo.\nPoliisi okusindika abaserikale baayo kiddiridde abavubuka 5 abavuga bodaboda e Mbale okusalibwa embalu ku mpaka kyokka nga si Bagisu era ensonga zaabwe ne bazitwala ku poliisi y’e Mbale nga bakulemberwa Silver Odoi ow’eggwanga ly’Abadaama eyagambye nti mugandawe Ochom y’omu ku baasaliddwa embalu ku mpaka era n’ayisibwa bubi nnyo.\nAbamu ku be baasaze embalu mu buwaze kuliko Abanyole, Abateeso, Abagwere n’Abadaama era muno baatwaliddemu n’ow’ebyokwerinda ku lukiiko lwa LC I mu Zooni ya Mbale Main Garage amanyiddwa ennyo nga Kisangala nga Mudaama era ono baamufumbiikirizza kiro ng’ateekateeka kwebaka.\nAbavubuka bano abaabadde bakuba akadodi baasoose kukozesa ddembe nga balondobamu Abamasaaba (Abagisu) abaludde nga beepena embalu, kyokka oluvannyuma baatabuse ne batandika okutwaliramu n’abatali Bagisu nga bagamba nti omwaka gw’embalu bwe gutuuka, Abamasaaba abamu abatya ‘akaso’ balina omuze ogw’okwerimbika mu mawanga amalala naddala ery’Abadaama, Abateeso, Abanyole, n’ery’Abagwere baleme kusalibwa mbalu.\nGwe baasaze embalu ku mpaka nga takyategeera olw’obulumi.Ekif: Paul Watala\nKyokka omuduumizi wa poliisi mu Disitulikiti y’e Mbale, Michael Angucia yagambye nti oluvannyuma lw’okufuna okwemulugunya okuva mu batali Bagisu abaasaliddwa embalu baabadde balina okugumbulula ekibinja ky’abavubuka kubanga kyabadde kiyinza okuvaako entalo z’Amawanga mu Mbale anti abamu ku batali Bagisu baabadde batandise okuggalawo amaduuka gaabwe ne beekweka nga batya okusalibwa embalu ey’obuwaze.\nPoliisi yakubye omukka ogubalagala eggulo wamu n’okutulisa amasasi mu bbanga, olwo abavubuka omwabadde n’abakuba akadodi ne babuna emiwabo.\nOkuva omwaka guno lwe gwatandika, abantu 220 be baakasalibwa embalu e Mbale wabula Dr. Jaffer Balyejjusa akola ku by’okulongoosa abantu mu ddwaaliro lya Gavumenti e Mbale yavumiridde ekikolwa ky’okusala abantu embalu nga tebeesiimidde ate nga si Bagisu, so nga n’olumu akambe akaba kakozeseddwa ku muntu omu ate ke bakozesa ne ku mulala ekiteeka obulamu bw’abasaliddwa embalu mu katyabaga.\nSsentebe w’ekibiina ekigatta Abagisu ekya Bamasaba Cultural Board Augustine Wandende naye yavumiridde eky’okusala embalu abantu abatali Bagisu nga tebeesiimidde n’ategeeza nti kino kibeera kityoboola eddembe lyabwe n’awa abavubuka\nAbagisu amagezi okussa essira ku kuyigga Bagisu bannaabwe abeebalama embalu mu kifo ky’okulumbagana ab’amawanga amalala.\nJune 23, 2012 at 12:12 am #27962


Mukula atutte Bryan White mu kkooti lwa bb...\nOMUSAJJA eyavaayo ne yeesimba mu bba wa Rema, abamu kye baataputa ng'ayagala okugootaanya emikolo gy'okwanjula, aggyeeyo ebbaluwa gye yawandiikira akakiiko akaluhhamya abasawo ke yali asaba kamukangavvule (Hamzah Sebunya) ng'amulumiriza nti yeefuulira omulwadde we n'amuganza.\nSharif Ssentongo Nambale ng'ayita mu munnamateeka we Erias Nalukoola, yawandiikira akakiiko ka Allied Health Proffesional Council ng'asaba banoonyereze ku Sebunya ng'alumiriza nti bano okwagalana, Rema yali agenze kumujjanjaba ekikontana n'amateeka agafuga abasawo.\nnti ebbaluwa baagiggyeeyo n'annyonnyola nti omuntu we ekintu kye yali anoonya\nWabula wadde Nalukoola yategeezezza bwatyo, naye ensonda zaategeezezza nti Ssentongo bwe yawandiika ebbaluwa eno, abantu bangi baakwatibwako nga bakiraba nga awali olukwe lw'okugootaanya emikolo gya Rema.\nNalukoola ne boogera nabo ku nsonga y'ebbaluwa gye baawandiika era gye byaggweera nga bakkiriziganyizza.\nKigambibwa nti Ssentongo yeetondera Sebunya olw'obutasooka kwetegereza nsonga nga tannawandiika bbaluwa.\nBasiraamu banne ate Baganda banne noolwekyo yeekuba mu kifuba ebintu n'abikomya awo.\nYagambye nti ekirala, abakulembeze b'eddiini nga Sheikh Muzaata bwe baavaayo ne boogerako naye, tayinza kusigala ng'agugubidde ku ky'okuwaabira Sebunya kubanga\nbannaddiini bali waggulu we ate bw'otowa bakulembeze kitiibwa naddala ab'eddiini tekiraga mpisa.\nSheikh Muzaata ye yagambye nti nga munnaddiini yalina okuyingira mu nsonga zino kubanga obumu ku buvunaanyizibwa bwe, kutereeza nsonga zisobye era buli weetaagisa okutereeza ayingirawo n'atereeza.\nYalaze nti aboogerwako abatwala nga baana b'azaala nga bwe bafuna obuzibu tayinza\nkutuula butuuzi y'ensonga lwaki yabiyingiddemu.\nYagambye nti yandyagadde kumwonoonera linnya n'agamba nti olaba naye omukadde\nYe ssentebe w'enteekateeka z'emikolo, Hajji Issa Musoke yagambye nti bo ebyo baabiraba nga temuli kantu naye kati entegeka z'emikolo zigenda mu maaso naddala kati bw'olaba ng'ebintu nga bino ebibadde bigendereddwaamu okukotoggera\nYagambye nti mu kiseera kino Rema amaanyi agasizza nnyo kukuyimbira bawagizi be mu nnaku zino ezisigaddeyo ng'emikolo teginnabaawo era gye buvuddeko abadde mu bivvulu eby'enjawulo mu bitundu eby'enjawulo.\nAbategezi b'ebivvulu babiri basimattuse okuttibwa\nDesire ku kitone agasseeko magineeti esika abasajja\nCoco Finger poliisi yagifuula galagi?


Okutana - Wikipedia\nOkutana kuleetebwa akawuka akayitibwa "Clostridium tetani" akatera okusangibwa mu ttaka, mu nfuufu oba mu bintu ebivundu era nga kayingira mu mubiri singa osalibwa ebintu kyonna ekyatalagga oba ekikyafu. Kino kireetera okukola obutwa mu mubiri ekireetera omuntu Okutana. Obulwadde buno tebusaasaanyizibwa bantu. Okutana okusobola okutangirwa nga tugema abo abalina obulwadde buno nga bamalayo ekipimo ky'eddagala ng’abasawo bwe balagira. Omuntu alina ekiwundu alina okukikuuma nga kiyonjo. Obulwadde buno obw'okutana buli mu buli nsi naye businga nnyo mu bitundu ng’embeera y'obudde ya bbugumu nnyo. Ebitundu eby’ebbugumu bibeeramu obuwuka bungi mu ttaka. Mu 2013, abantu abafa obulwadde bw'okutana baakendeera okutuuka Ku bantu 52000 okuva ku bantu 356000 mu 1990. Obulwadde buno bwazuulibwa Antonio Carle ne Giorgio Rottone mu 1884 mu ssetedekero ya Turin n'eddagala lyabwo ne lizuulibwa mu 1924.\nObubonero[kyusa | edit source]\nOkutana kutandika n'obukosefu mu binywa era nga kireetera okulumizibwa mu kifuba, mu bulago, mu lubuto, okusannyalala wamu n'obuzibu mu kussa. Obubonero obulala mulimu nga okutuuyana ennyo, okusannyalala, okuzimba, omutima okukuba ennyo n'okufuka okwabuli kaseera.\nEbiviirako okutana[kyusa | edit source]\nOkutana kuleetebwa akawuka akayitibwa "Clostridum tetani" akaleetebwa ebintu ebitalavvu naddala emisumaali oba ebyuma ebirala ebiyinza okusala oba okufumita omuntu. Obulwadde buno businga kukwata bantu bataagemebwa oba abataamalayo kipimo kya ddagala. Busobola era okuva ku bifo ebikcaafu n'obubi bw'abantu, obw'ebisolo ng’ente, embuzi, endiga, enkoko n'ebirala.\nEngeri y’okubuziyiza[kyusa | edit source]\nOkutana kuyinza okuziyizibwa nga tugema ne "tetanus toxide". Abantu abakulu balina okufuna eddagala buli luvannyuma lwa myaka 10. Mu baana abali wansi w'emyaka omusanvu, eddagala lyagatibwako ne DTT/DTAP eririmu n'okugema akafuba. Mu bantu abakulu n'abaana abasukka emyaka omusanvu eddagala lya "TD" lye likozesebwa\nBino bigyidwa ku "https://lg.wikipedia.org/w/index.php?title=Okutana&oldid=26440"\nLuno olupapula lwasemba okukyusibwamu ku 15:27, 8 Gusooka 2022.


Bukedde Online - Omusajja alinnye omuti gw'amasannyalaze gamutte\nRonald Kasirye ng'ali waggulu ku muti gw'amasannyalaze.\nABATUUZE b'e Ntinda mu ministers Village bakedde mu ntiisa oluvannyuma lw'omuvubuka ategerekeseeko nga Ronald Kasirye ate abalala nga bagamba ye Kilonza Mandela okwekyawa n'awalampa ebyuma ebitwala amasannyalaze ag'amaanyi agafuluma eggwanga ng'ayagala gamutte.\nEmbeera eno ereseewo akasattiro mu kitundu ,ng'abantu bakungaanye okulaba ogubadde.\nKenneth Kanyike, ssentebe w'ekitundu kino ekya Minister's Village 9 ekikolwa kino kibeewuunyisizza era ne bakubira poliisi essimu era kibatwalidde essaawa ezisoba mu musanvu okujja okutaasa omusajja ono era nabo basitukiddemu n'abasirikale abazikiriza omuliro okuva e Kampala n'ezimu ku mmotoka zaabwe.\nBeegayiridde Kasirye (Mandela) okuvaayo gy'abadde waggulu nga tavaayo.\nBalabye emmotoka ze baleese tezisobola kumuggyayo olwo kwekutumya endala okuva e Ntebe n'abasirikale bayambeko.\nOluvannyuma lwa kaseera emmotoka y'abazikiriza omuliro ey'amaanyi okuva e Ntebe etuuse olwo enduulu ne yeeyongera okuva mu batuuze .\nAbasirikale babadde batandise okuwanika ebyuma waggulu Kasirye (Mandela) abadde yalemeddeyo obwedda n'atandika okuvaayo mu masannyalaze waggulu mpola mpola olwo batuuze ne baleekaana nga bwe bamuwaana.\nOno olutuuse wansi asanze abasirikale ababadde bamulinze edda era bamukute ku mukono ne bamutwala mu ambyulensi ya poliisi nnamba UP 7582 ebadde emulindiridde wakati mu batuuze okuwaga.\nYe Kenneth Kanyike, ssentebe w'ekitundu kino ekya Minister's Village 9 ekikolwa kino kibeewuunyisizza era ne bakubira poliisi essimu era kibatwalidde essaawa ezisoba mu musanvu.\nPoliisi y'ebidduka ayagala Takisi za 'Drone' ziwerebwe\nBanunudde omwana mu bwayaaya


Bukedde Online - Kabaka asazizzaamu okulambula kwe mu ssaza ly'e Buddu\nBalwanidde omuwala ku kasiki omu n'afumita...\nMunnayuganda gwe baazudde ne Coronavirus...\nAdded 16th March 2020\nKABAKA Ronald Muwenda Mutebi II asazizzaamu okulambula kwe kwabadde agendako mu ssaza ly’e Buddu okutandika n’olunaku lw’enkya okutuusa ku Lwokutaano March 20,2020.\nOkulangirira kuno kukoleddwa Katikkiro wa Buganda Charles Peter Mayiga olw’eggulo lwa leero e Bulange- Mmengo n'ategeeza nga Kabaka bwatakyasobodde kulambula kitundu kino kyabadde amaze ebbanga eddene nga tatuukamu nti era olunaku olulala lwakulangirirwa.\n“Ffena tumanyi nti Ssabasajja lwalambula abantu bakungana bangi nnyo ate olw’okuba bakunganira mu kifo awayinza okubeera obuzibu kwaani ayingira n’afuluma n’engeri y’okwetangira obulwadde buno,Ssabasajja asiimye abantu be ab’e Kakuuto ajja kubalambula olulala, okulambula kwe’omulundi kuyimirizibwe tumale okwetegereza embeera y’obulamu nga bweeri,” Mayiga bwagambye.\nKatikkiro Mayiga yebazizza bonna ababadde mu nteekateeka z’okulambula kwa Kabaka mu bitundu by’e Kakuuto ne Mutukula n’asaba baleme kuggwamu ssuubi, embeera y’ebyobulamu mu ggwanga bweneterera wakujja abalambule.\n“Neebaza mwenna abakoze enteekateeka ezibaddewo ez’okwaniriza Omutanda okuli abazimbye ebiyitirirwa, abakulembeze ab’Obwakabaka okuli Pokino,Ssentebe wa disitulikiti y’e Kyotera n’abalala abeenyigi naye olw’embeera nga bweri mu nsi ndowooza kikulu okwetangira akabi akayinza okuva mu nteekateeka eno ey’okulambula. Tubasaba mubeere baguminkiriza, Ssabasajja ajja kujja abalambule nga tumaze okwetegereza embeera era nga tukakasizza nti tewali bulabe bwa bulwadde buno obwa Corona Virus obuyinza okukwata abantu,” Mayiga bweyagaseeko.\nMu ngeri y’emu Katikkiro Mayiga agenze mu maaso n’okukubiriza abantu okugula tikiti z’emisinde gy’amazaalibwa ga Kabaka ng’embeera y’ebyobulamu bw'enabeera ennungi,emisinde gyakugenda mu maaso kyokka bwenabeera embi gyakusazibwamu nga bweriterera, Kabaka waakulonda olunaku ajje asimbule abo abaguula emijoozi era badduke mu kulwanyisa mukenenya.\n“Naye kyokka mbakubiriza mugende mu maaso nga mugula emijoozi egy’emisinde singa olwa April 5,2020 lutuuka ng’embeera si nnungi era naggyo gisobola okuyimirizibwa. Bwerunatuuka ng’embeera nnungi nga tugenda nga tudduka tulwanyise mukenenya. Bwerunatuuka ng’embeera mbi,tujja kufuna olunaku olulala olw’okumpi, Ssabasajja ajje abawuubire,tudduuke tulwanyise mukenenya,” Mayiga bweyayogedde ku misinde.\nKabaka abadde wakutandika okulambula ku Lwokuna March 19, 2020 n’okulambula Obutaka bw’Ababiiot b’e Ssanje era akomekereze olugendo lwe ku lw’okutaano March 20,2020 n’okusaala ku muzikiti e Mutukula ku nsalo ya Uganda ne Tanzania.\nKatikkiro Charles Peter Mayiga atongozza wiiki ya Bulungibwansi\nMwenyigire mu nkulaakulana y'obutaka by'ebika byammwe - Mayiga


Bukedde Online - Ddiifiri w'oku katebe y'alaba ebisobyo ebitali mu kisaawe\nBawala bange omukwano temugufuula bizinensi erimu n'obufere\nBy Ali Tomusange\nEMPAKA z'Amasaza ga Buganda zisigazza oluzannya lumu, olwa fayinolo. Omupiira gwa akwata ekyokusatu gujja kusinziira ku bategesi.\nMu semi ezaazaannyiddwa wakati wa Buddu ne Bulemeezi ssaako Gomba ne Busiro, nze ne bannange Mark Ssonko ne Samuel Kayondo, abaakulidde baddiifiri, twabawadde (baddiifiri), ebiragiro ebikakali oluvannyuma lw'okuteekebwa ku nninga nti baddiifiri ab'oku katebe banafu eri abantu abatuula mu kibangirizi ky'abakugu.\nTwatadde nnyo essira ku mpisa z'abatendesi ababadde bavaamu ebigambo ebitanyuma. Kituufu, baddiifiri b'oku katebe bonna mu mpaka zaffe mu ggwanga balina obunafu obwo. Emirimu gya baddiifiri bano giri bwegiti; ono ye 'maneja' w'ebibangirizi byombi era abituula wakati.\nAteekeddwa okulaba ng'abantu bano (abatendesi, abasawo, basabusityuti n'abalala abayamba ttiimu mu bitali bimu), beeyisa bulungi. Bano nga bacankalanye, y'alina okubakkakkanya. Alina okubatuukirira mu ngeri ey'obukkakkamu wabula nga balina okukola ky'ayagala. Bwe bamulemerera, ng'ayita ddiifiri wa wakati alina amaanyi agamusingako.\nIFAB, ekibiina ekivunaanyizibwa okubaga amateeka g'omupiira mu nsi yonna, yasalawo bonna abatuula wano, balagibwe kaadi eya kyenvu oba emmyuufu, nga kyetaagisizza. Ddiifiri w'oku katebe y'akola enteekateeka yonna ey'okukyusa abazannyi.\nWaliwo ebyetaagisa okukola nga sabusityuti tannayingira. Akozesa bboodi eriko ennyukuta ezirabika ng'ennyangu okuzissaako, naye nga si nnyangu n'akamu. Eno bboodi gy'akozesa n'okulaga eddakiika ddiifiri z'abeera asazeewo okugatta ku muzannyo.\nEmirimu gye emirala mulimu okutunuulira ennyo omuzannyi alwadde, n'engeri gyaddamu mu kisaawe (si y'amukkiriza okudda, wabula olumu abazannyi bano balina okumala okwekebejjebwa). Y'alabirara abeetikka omuzannyi omulwadde ku katanda, n'emirimu emirala. Ono era y'alabirira emipiira egizannyibwa, era ateekeddwa okupima omukka ogukkirizibwa okuba mu mupiira.\nMu mpaka eziri ku mutindo gw'ensi yonna, emipiira gibeera 10. Mu Masaza tubadde na mukaaga ku kisaawe ku buli muzannyo. Olwokuba alina obukugu bwe bumu ne ddiifiiri ali mu makkati era ng'asobola okulamula omupiira, eno ebweru gy'ali alagirwa okuyamba ku ddiifiri by'aba talabye.\nYeenyigira ddala mu muzannyo guno era akkirizibwa okuyingira ekisaawe naddala nga wazzeewo akavuyo. Enkola eriwo kati CAF gy'esomesa baddiifiri baayo, ey'obutabeera mu kifo kimu, atambulako mpola mpola okuyita ku kibangirizi ky'abakugu omuzannyo gye guba ku njuyi zombi.\nTwagezezzaako okugikozesa mu mpaka zino, era nsuubira ejja kukola mu mpaka endala eza wano, akakiiko ka baddiifiri nga kamaze okumatizibwa. Ono era alina obuvunaanyizibwa ku basabusityuti ababuguma nga banaatera okwesogga ensiike, era ayamba nnyo munne mu mirimu ng'omuzannyo tegunnatandika.\nMulimu okulambula ttiimu okulaba ennyambala wamu n'okukola lipooti ng'omuzannyo guwedde. Oluvannyuma lw'ebiragiro byaffe, era bye twayanjulidde abatendesi, wabaddewo empisa ennungi mu mpaka z'Amasaza. Omutendesi omu yalagiddwa kaadi eya kyenvu. alitomusange12@gmail.com 0772624258\nOwa bakazi 2 bamwokedde mu nju\nTakisi ezabbiddwa zikwasizza omukazi


'rwanda yaweze ebyamaguzi ebiva e yuganda' - Kutesa - Radio Simba, The Best Luganda Station in the World !\n‘rwanda yaweze ebyamaguzi ebiva e yuganda’ – Kutesa\nMinisita w’ensonga z’ebweru w’eggwanga Hon. Sam Kahamba Kutesa avuddeyo nategeeza nga Gavumenti ya Rwanda bweyaweze ebyamaguzi byonna ebiva mu Yuganda.\nKutesa ayongeddeko nti newankubadde Gavumenti ya Rwanda yabadde ekkirizza emotoka okuva e Yuganda okuyingira Rwanda naye ebyamaguzi okuva e Yuganda tebikyakirizibwa kutundibwa mu Rwanda.\nAyongeddeko nti Gavumenti ya Rwanda ekiriza motoka ezo zokka ezetisse ebyamuguzi ebiva mu nsi endala nga biyise Yuganda bigende e Rwanda oba nga ziyita Rwanda okwolekera Democratic Republic of Congo n’ebitundu ebirala.\nDeputy Speaker akyalidde eddwaliro ly’e Butabika


Abavunaanibwa ogw’okutega bbomu bemulugunyizza olw’okulwa ku alimanda – waliwo eyazaaliddeyo abalongo – CBS FM\nAbavunaanibwa ogw’okutega bbomu bemulugunyizza olw’okulwa ku alimanda – waliwo eyazaaliddeyo abalongo\nBbomu yali yakatulika ku kizimbe kya IPS building mu Kampala\nAbantu 19 abagambibwa okubeera abakabinja ka ADF nti era bebaatega bbomu mu Kampala omwaka oguwedde bazziddwayo mu nkomyo e Luzira, omuwaabi wa government talabiseeko.\nAbasibe bano babadde baleeteddwa ku kkooti ya Buganda Road okumanya lwebanaasindikibwa mu kkooti enkulu okutandika okwewozaako.\nOmulamuzi wa kkooti Asuman Muhummuza alagidde nebazzibwayo mu nkomyo okutuusa 26th omwezi guno.\nOludda oluwaabi lulumiriza abakwate, nti wakati wa 2017 ne 2021 nga basinziira mu bitundu bye Kampala, Mpigi ne Wakiso baatega bbomu ezatirimbula abantu abasoba mu musanvu n’okulumya abalala bangi.\nAbavunaanibwa mu musamgo guno ogw’okutega bbomu kuliko abakazi bataano, abasigadde basajja.\nKuliko abakozi ba mobile money Yusuf Muwonge, Hamza Ssemaganda,Robert Danze ne Shamirah Naddamba.\nAbalala ye Ismail Kiyemba akola gwa kwokya byuma, Muniru Bogere wa Boda Boda, Eron Nanfuka muyizi, Sharon Nakitende mutunzi wa kyalani ne Annet Nakato Nakibirango mukyala wawaka n’abalala.\nOmusirikale ng’ategulula bbomu eyali esibiddwa ng’ekirabo (ewasonze akasaale)\nMunnamateeka wabwe Geoffrey Turyamusiima, ayagala kooti egobe emisango egivunaanibwa abantu be, nti kubanga oludda oluwaabi luluddewo okuleeta obujulizi, so ng’abantu be bamaze ebbanga ddene ku alimanda ekirinnyirira eddembe lyabwe.\nAgambye nti abantu be babuzaayo ennaku 13 zokka okuweza emyezi omukaaga, omusibe zaatekeddwa obutasukka ngaali ku alimanda, nga bwegirambikiddwa mu mateeka.\nGrace Sonko yoomu ku boluganda lw’abasibe ababadde bazze mu kooti, ng’ayagala muwala we Sharon Nakitende ayimbulwe,nti kubanga baamukwata alina olubuto, era yazaala abalongo ngaali mu nkomyo gyatasobola kubalabirira bulungi.\nAbasibe bano kigambibwa be bamu ku baali mu lukwe lw’okutega bbomu ezaabwatukira okumpi n’ekizimbe kya IPS building okumpi n’ekitebe kya KCCA, endala yabwatukira ku Central Police Station Kampala, mu November wa 2021 abantu musanvu baafa abalala nebasigala neebisago bingi.\nEndala yabwatukira mu bus ya Swift yali eva Kampala ng’eyolekera Ishaka, waliwo neyabwatukira ku Digida pork joint e Kisaasi ku njegoyego za Kampala.


Bukedde Online - Okuloota ng’olya ebiwuka kiwa essuubi\nOkuloota ng’olya ebiwuka kiwa essuubi\nOkulwana ng’oli bwereere kiraga bizibu ebikwolekedde...\nHarriet ow’e Kikindu yaloota nga muganzi we ali mu nnaku nnyingi nga takyalina na ssente. Waloota bulungi kubanga muganzi wo ajja kwongera kubeera bulungi, afune ne ssente ezisinga ne z’alina kati.\nNabirye ow’e Kaliro yaloota omukazi eyali agabula omuceere n’ennyama ng’agenda abayiira mu ngalo. Omuceere yagulya, ennyama n’agigaana. Kikulabula okufuga obusungu bwo, kubanga waliwo abeetegese okukulemesa by’oyagala okukola.\nJosephine ow’e Kyamuswa yaloota ng’ali mu mazzi omwali emisoto. Kitegeeza ng’emu ku ntegeka z’olina mu birowoozo byo, gy’olowooza nga yeeneekuyamba, nfu. Sooka owummuzeemu ku birowoozo byo.\nDJ. ow’e Masajja yaloota nga bali ku kitanda n’omukazi gwe yeegwanyiza. Oluvannyuma baava ku kitanda ne bagwa mu kinnya ne balemeramu okutuusa abadduukirize lwe baabasikayo. Kitegeeza nga bw’osaana okwesonyiwa omukazi oyo kuba wabisiraani by’otoggya kusobola.\nIsmail ow’e Mbarara yaloota nga waliwo abantu abamugoba naye ye ng’adduka bwabuuka. Ekirooto kino kitegeeza ebizibu ebiri mu maka go oba mu kika kyo ebyetaaga okutereeza naye nga mukyabinyomerera.\nNaava ow’e Namasuba yaloota nga laddu egudde n’esigula omuti ne gugwa mu maaso gye yali alaga. Ekirooto kino kitegeeza olugendo olulimu ebizibu lw’onootera okutambula. Singa kisoboka, sooka oyimirize mu ntambula zo.


Engero za Baibuli: Bbugwe wa Yeriko - Omukutu Omutongole ogw’Abajulirwa ba Yakuwa ku Internet\nKIKI ekireetedde bbugwe wa Yeriko okugwa? Alabika ng’asuuliddwako bbomu ey’amaanyi. Naye mu kiseera ekyo tebaalina bbomu; tebaalina na mundu. Kino kyamagero ekirala Yakuwa ky’akoze! Ka tulabe engeri gye kyajjamu.\nWuliriza Yakuwa by’alagira Yoswa: ‘Ggwe n’abasajja bo abalwanyi mujja kwetooloola ekibuga. Mukyetooloole omulundi gumu buli lunaku okumala ennaku mukaaga. Mutambulenga n’essanduuko y’endagaano. Bakabona musanvu bajja kutambulira mu maaso gaayo era bafuuwenga eŋŋombe zaabwe.\n‘Ku lunaku olw’omusanvu mujja kwetooloola ekibuga emirundi musanvu. Awo mufuuwe eŋŋombe era buli omu awoganire waggulu. Era bbugwe ajja kugwa wansi!’\nYoswa n’abantu ne bakola ekyo Yakuwa ky’alagidde. Nga beetooloola, buli omu aba asirise. Tewali n’omu ayogera kigambo kyonna. Ekintu kyokka ekiwulirwa ly’eddoboozi ly’eŋŋombe n’omusinde gw’ebigere. Abalabe b’abantu ba Katonda abali mu Yeriko bateekwa okuba nga batidde nnyo. Osobola okulaba omuguwa omumyufu oguleebeeta mu ddirisa? Ddirisa ly’ani eryo? Yee, Lakabu akoze abakessi ababiri kye baamugamba. Ab’eŋŋanda ze bonna abali naye munda balaba ekigenda mu maaso.\nKulwaddaaki, ku lunaku olw’omusanvu, oluvannyuma lw’okwetooloola ekibuga emirundi musanvu, eŋŋombe zivuga, abasajja abalwanyi bawogana, era bbugwe agwa. Awo Yoswa agamba: ‘Mutte buli muntu ali mu kibuga era mukyokye. Mwokye buli kintu kyonna. Naye effeeza, zaabu, n’ebintu eby’ekikomo n’ekyuma, temubyokya era mubiweeyo mu ggwanika ly’ennyumba ya Yakuwa.’\nEri abakessi ababiri, Yoswa agamba: ‘Mugende mu nnyumba ya Lakabu, muggyeyo ab’eŋŋanda ze bonna.’ Lakabu n’ab’eŋŋanda ze bawonawo nga abakessi bwe baamusuubiza.\nKiki Yakuwa ky’agamba abasajja abalwanyi ne bakabona okukola okumala ennaku omukaaga?\nAbasajja balina kukola ki ku lunaku olw’omusanvu?\nNga bw’olaba mu kifaananyi, kiki ekituuse ku bisenge bya Yeriko?\nLwaki omuguwa omumyufu guleebeetera ku ddirisa?\nKiki Yoswa ky’agamba abasajja abalwanyi okukola abantu n’ekibuga, naye ate effeeza, zaabu, ebintu eby’ekikomo n’ekyuma alagira bikolebwe bitya?\nAbakessi ababiri bagambibwa kukola ki?\nSoma Yoswa 6:1-25.\nMu ngeri ki Abaisiraeri okwetooloola ekibuga kya Yeriko ku lunaku olw’omusanvu gye kifanagana n’omulimu Abajulirwa ba Yakuwa gwe bakola mu nnaku zino ez’oluvannyuma? (Yos. 6:15, 16; Is. 60:22; Mat. 24:14; 1 Kol. 9:16)\nObunnabbi obuli mu Yoswa 6:26 bwatuukirizibwa butya oluvannyuma lw’emyaka nga 500, era ekyo kituyigiriza ki ku Kigambo kya Yakuwa? (1 Bassek. 16:34; Is. 55:11)


Bukedde Online - Ebizuuse ku musuubuzi w'omu Kiyembe eyattiddwa\nOmubaka Abiriga kkooti emuyise ku by’okufuka...\nAdded 29th September 2017\nEBIZUULIDDWA ku mugagga w’omu Kiyembe eyatemeddwatemeddwa abatemu abaamusanze mu maka ge ku kyalo Kaseenene-Nampunge mu ggombolola y’e Baamunaanika mu Luweero biraga nti abatemu babadde baagala ssente. Akulira okunoonyereza ku buzzi bw’emisango e Luweero, Raymond Jjaggwe, yagambye nti waliwo ebintu omuli n’essimu ebyabbiddwa ku mugenzi era okunoonyereza kutandise okubawa obubonero ku bantu abakoze ettemu lino.\nSsentebe wa Kiyembe Village LC1, Habib Wasuru Rwamagana abadde akola n’omugenzi Esther Naiga Kapere yategeezezza nti ku Lwokusatu yasiibye mu maka g’omugenzi e Ziroobwe ng’agezaako okunoonyereza mu kyama ekyavuddeko omumyuka we okuttibwa kyokka ne kizuulibwa nti abatemu olwamaze okumutema ne batwala essimu ye nga kiteeberezebwa nti eno yabaddeko ssente ze baabadde baagala ezitamanyiddwa muwendo.\nAgamba nti ensonga endala gye basuubira kyandiba ng’omutemu ono yabadde abapangisiddwa omu ku balabe ba Naiga atamanyiddwa era nga kisuubirwa nti n’ensimbi enkalu omugezi ze yabadde nazo abatemu baazitutte.\nAb'omu Kiyembe babadde baalonda Naiga okuvugannya ku bwassentebe bwa LC1 kyokka nga tannasalawo bulungi ng’olukiiko olubadde lusembaayo okukubaganya ebirowoozo ku nsonga eno lubadde lwa kutuula ggulo ku Lwokuna.\nRwamagana agambye nti okuva mu myaka gya 1961, we yatandikira okulaba Naiga ng’asula mu Kiyembe era ne bwe yazimba amaka ge e Nsambya yasigala asula wano nga tasuubira nti okuttibwa kwe kulina engeri yonna gye kwekusa ku kusula mu loogi. Naiga yatandikira mu kukola na babbbulooka b’amayumba n’ettaka mu myaka gy’ekaaga, n’atandika ekirabo ky’emmere ku Market Street, nga bw’asuubula n’ebirime n’abitunda mu katale k’e Nakasero.\nOluvannyuma yatandika Loogi ya Upstairs nga kuliko ebbaala n’ekirabo ky'emmere. Muno mw’aggye ssente mwe yazimba ennyumba y’e Nsambya, amaka g’omu kyalo n’akola ne faamu. Omugenzi abadde yaakabeera n’abasajja basatu kyokka nga bonna yayawukana nabo wabula ng’ensonga ebadde emwawukanya n’abasajja bano temanyiddwa.\nBba gw’asembye okubeera naye, Edward Ssebuliba, alina amaka ge ku kyalo Kaseenene okumpi n'ag’omugenzi era nga waliwo abatuuze abategeezezza nti ababiri bano babadde baafunamu obutakkaanya ne baawukana. John Kiwanuka agamba nti Naiga bwe yali tannazimba Ziroobwe, Ssebuliba yajjanga nnyo mu Kiyembe kyokka olwamala okuzimba ono teyaddamu kulabika.\nNaiga yatemuddwa ku Lwokubiri mu maka ge. Ono y’abadde nnannyini Upstairs,Guest House, Bar and Restaurant mu Kiyembe ne ku City House okuliraana ofiisi z'ekibiina kya DP.\nakakiikoOmusuubuzi w’omu Kiyembe abuziddwaawo n’asattiza aba famire\nOmusuubuzi eyawambiddwa bamusanze mu ddwaliro ng'azibye omumwa\nLwakataka akomyewo okuvuganya n'abanene e Masaka


Paxful Waleti ya Bitcoin\nFuna waleti yo eya Bitcoin ey`obwereere, eyeesigika\nEngeri ennyangu era eyeesigika okugula, okutunda, okusindika n`okutereka Bitcoin yo.\ny`engeri ennyangu ate eyeesigika okuddukanya ssente zo. Weewandise leero ozuule lwaki obukadde n`obukadde bw`abantu batwesiga.\nFuna waleti yo eya Bitcoin ey`obweerere\nWalleti ya Bitcoin eyeesigika\nAbantu abasukka mu bukadde 3 bakozesseza waleti ya Paxful okusindika wamu n`okufuna BTC 40,000 n`okusingawo. Ebyokwerinda byayo bigifuula emu ku waleti ezeesigika mu nsi -kitegeeza nti ebyokwerinda n`obwangu ze mpagi kwe kutambulira.\nWaleti ya Paxful ekola, yeesigika era nnyangu okukozesa ku byuma byo byonna. Osobola okuddukanya ssente zo era n`oyongerako ng`oyita mu katale ka muntu-ku-muntu, era sindika oba ofune Bitcoin mu ngeri ennyangu.\n0% Tewali nsimbi za kasiimo\n6,000,000 Ba kasitooma abasanyufu\n+2,000,000 Waleti za Paxful\nTonneekakasa? Tukitegeera. Wammanga ze zimu ku nsonga lwaki weetaga okufuna waleti ya Paxful.\nKu Paxful, tutwala obukuumi bwa ssente zo nga kintu kikulu nnyo. Ebyetaago byaffe mu kukakasibwa ne ppaasiwaadi bikakasa nti gwe wekka asobola okutuuka ku ssente zo.\nNyumirwa eddembe ly`okweroboza ku ngeri ezisukka mu 300 z`oyinza okuguliramu oba okutundamu Bitcoin. Akatale kaffe aka muntu-ku-muntu kakugatta bulungi n`abantu abaddala nga ggwe mu ngeri eyeesigika ate ey`ekyama.\nFuna ssente zo nga ziri mu mikono mituufu wonna w`oli, akaseera konna. Twebaza amaanyi g`omutimbagano, tojja kufiirwa ssente zo ne bw`onaaba obuliddwako ekyuma kyo.\nAbakozesa baffe batwagala!\nLaba abantu bye batwogerako.\nNga bwe kirabiddwa ku...\nFuna walleti yo eya Paxful Bitcoin ey`obweerere kati!\nKola obugulanyi mbagirawo, era ogule Bitcoin nga toteganye leero!\nWeewandise ofune walleti yo ey`obweerere


Bukedde Online - Mutaawe bba wa Sharitah tamatidde na nsala ya kkooti\nMutaawe bba wa Sharitah tamatidde na nsala ya kkooti\nKananura azzeemu okuwerennemba n'ogwokutta omukozi we\nTrump oba Clinton; Bombi bawera, abawagizi...\nAdded 8th November 2016\nEYALI bba wa Sharitah Mutaawe, Richard Kiwanuka Mutaawe ayolekedde okusibwa singa alemererwa okusasula 550,000/- ezaamusaliddwa kkooti buli wiiki.\nKkooti ento e Nakawa yalagidde Mutaawe awe Sharita omukozi wa pulogulaamu ya Kasendabazaana ku leediyo ya Super FM n’okwanjula n’embaga ku TV ya Delta, 550,000/- buli wiiki alabirire abaana okubajjanjaba, okubaliisa n’ebirala abantu ze baayogeddeko ng’enyingi.\nKu ssente ezo kuliko 50,000/- za bumpwakimpwanci nga kkooti yagasseeko n’okumuwa ennyumba yaabwe ey’amaka e Kyanja n’ettaka.\nBangi bagamba nti ssente ezo nnyingi okusinziira ku maka bwe gaddukanyizibwa ensangi zino bw’ogattako n’ebyenfuna y’ennaku zino nga bwe biri.\nEKITONGOLE EKIRAMUZI KITANGAAZIZZA\nSinga Mutaawe anaalemwa okuwa Sharitah ssente ezaamusaliddwa, asobola okusibwa emyezi mukaaga, oba okutunda ebintu by’alina ssente ezo zifunibwe, oba byombi.\nOkusinziira ku Erias Kisawuzi nga ye mwogezi w’ekitongole ekiramuzi, etteeka liragira omuntu alemeddwa okusasula ssente ezimusaliddwa kkooti okulabirira abaana be, ebintu bye okuboyebwa ne bikozesebwa oba okutundibwa okufuna ssente ezirabirira abaana.\nNe bw’alemwa mu ngeri yonna, akwatibwa n’asibwa emyezi mukaaga bw’ovaayo n’asala amagezi bw’asasula.\nKyokka era amateeka galina enkola nti, bw’oba tosobole kusasula, osobola okusaba okuddamu okuwulira ensala ya kkooti n’olaga ky’onoosobola ne bakukyusizaamu omulamuzi singa aba akirabye nga kyetaagisizza okukyusa.\nAwo obeera ogenze mu kkooti esingako n’olaga obutali bwenkanya mu ssente ezo kyokka oyinza n’okuddayo mu eyo yennyini.\nKisawuzi bwe yabuuziddwa oba abakyala tebaafune ekinyegenyege ky’okwagala okwawukana n’abasajja bafunireko ssente enyingi yazzeemu nti; Kino si lwe kisoose, ate sikisuubira kubanga bulijjo bibaayo mu kkooti ne basala ssente abantu ne basirika, ndowooza lwakuba kino kiwaawadde olw’okubeeramu abantu abamanyiddwa.\nYabuuziddwa kkooti gy’egya obuyinza okugattulula n’addamu nti: Mateeka ga nsi okugattulula kubanga amateeka g’ensi gasinga aga bannaddiini ne bwe bagatta era kkooti eyinza okusalawo baawukane.\nBALOOYA BALABUDDE ABAKAZI;\nJude Nyanzi owa kkampuni ya Lutaakome and Co. Advocates ku Ntebe road agamba nti; Okusala ssente zino kisinziira mu kiti ky’omuntu n’enneeyisa mwe babadde nga tebannayawukana.\nNg’oggyeko ssente ze mubadde mukozesanga awaka, waliwo abantu abamu abalina ebintu ebivaamu ssente ennyingi ne basalawo nti ebintu ebyo babikoleko omugabo (percentage) ne basalawo katugambe nti, ku ebyo byonna omukyala atwalengako ebitundu 10 ku 100 buli wiiki.\nKino kiyinza okumuviiramu ssente nnyingi n’okusinga ezo ezaasaliddwa Mutaawe.\nBalooya abalala baawadde abasajja amagezi nti bwe basanganga abakyala abaagala okwawukana nabo bagabane ebintu, basookenga babagumiikirize naye nga buli omu abeera yekka, engeri abakyala abamu gye batalina bugumiikiriza, bw’afunayo omusajja omulala n’oleeta obujulizi obwo, kitegeeza tayinza kumala gagabana ssente nnyingi kubanga yabaligira mu bufumbo ate ekirala, alina omusajja ayinza okumuyamba.\nNti ekyo kiri nga namwandu bw’ayinza okuwaaba nti, ab’enganda z’omusajja bamututteko ebintu bya bba n’olwekyo talina buyambi so ng’alinayo omusajja omulala amussaamu ssente era ab’enganda we baleetera obujulizi obwo, ensonga ya namwandu ekendeera kuba aba ng’atakyali namwandu.\nDr. Pr. Simeon Kayiwa\nObufumbo bulimu ebiti bibiri ebyegatta ne bibaawo, waliwo ekya Katonda n’ekitundu eky’ensi. Eyo y’ensonga eriwo kati ng’abo abaagattibwa mu kkanisa ate ne bagenda mu kkooti n’ebagattulula mu mateeka g’ensi.\nEkyakoleddwa ku abo kiyitibwa ‘Order of Decree nissi’ ekitegeeza nti kkooti yabakkirizza okwawukana kyokka nga bakyali bafumbo era bwe wanaayitawo emyezi nga mukaaga, bajja kuddayo mu kkooti bafune ekiragiro ekya ‘Decree absolute’ ekibaawulira ddala.\nAwo omwami aba talina kuwa mukyala ssente yonna okugyako ez’abaana kyokka baba balina okugabana ebintu byabwe byonna.\nSharitah ne Mutaawe baabadde mu kkooti ento e Nakawa era omusango gw’engabana y’ebintu gye gwasaliddwa.\nSharitah ne bba baayawukana gye buvuddeko era omusango gw’okugattululwa nagwo guli mu kkooti y’emu. Baagattibwa 27 August 2011 nga bamaze okwanjula mu 2010 nga balina omwana omu kati balina babiri era ssente ezo zaawereddwa Sharitah okubalabirira omuli okubajjanjaba, okubaliisa n’ebirala.\nSharita w’owulirira bino n’erinnya lye ku Facebook yalikyusizza kati yeeyita Sharitah Mazzi Mawanvu okukakasa nti ebya Mutaawe bikadde.\nBukeddeOnline yatuukiridde Mutaawe okubaako ky’ayogera ku ssente ezo oba anaazisobola n’enteekateekaze endala oba wa kujulira n’addamu mu bukambwe nti; ‘Nvaako sirina bigambo ate ensonga ezo sijja kuziteesezaako mu mawulire.’\nBannayuganda banyumiddwa obulamu mu UNAA Causes mu Washington\nBannamwandu ba Kafeero bongedde okutabula ebintu\nKabaka abase omukazi eyalumbye Katikkiro\nSsempijja ne Lule Mawiya battunka mu Kalungu East\nAmyuka sipiika e Kalungu akwatiddwa ku by'okwekalakaasa\nAb'e Kalungu basiimye Ssempijja okubasakira


Bukedde Online - Mutuzimbire akatale akali ku mutindo\nMutuzimbire akatale akali ku mutindo\nBayiiyiizza ebisero mw'otereka engoye mu bucupa bwa soda n'amazzi\nOmulimu gwe nasomerera mwe nayiiyiza ssen...\nAkatale ka myaka 90 wabula tekalina mifulejje wadde bakasitoma we bayita.\nAbasuubuzi mu katale ka Kireka Main Market\nAbasuubuzi abakolera mu katale k’abalimi aka Kireka Main Market e Kireka mu Divisoni y'e Namugongo mu Munisipaali y'e Kira bennyamivu olw’embeera embi akatale kaabwe gye kalimu nga kamaze emyaka 90 naye kadda mabega.\nSteven Katende, Ssentebe w'akatale kano omuggya yategeezezza ng’akatale kano bwe kaatandikibwawo mu 1928 nga famire ya Kisosonkole yawa eggombolola y'e Kira ettaka lino ku liizi bazimbeko akatale abatuuze bakolere omwo ng’ettaka lino liweza obunene bwa ffuuti 50 ku 100.\nssentebe Steven Katende ng'aliko by'annyonnyola\nKatende yagambye nti, akatale kano kaazimbibwa nga kaakukoleramu abasuubuzi abasoba mu 500 wabula kati kalimu abasuubuzi 180 ng’emidaala egisinga mikalu ng'abantu baakaddukamu olw’enzimba embi. Tebaakateekamu makubo bakasitoma we bayita ekireeta abakakoleramu obutafuna baguzi .\nTekalina mifulejje gitambuza mazzi ng’enkuba olutonnya mukoka ava ku luguudo lw’e Namugongo aggweera mu katale kano.\nPulaani y’akatale yali nfu\nYategeezezza nga pulaani y'akatale kano bwe yali enfu olw’engeri gye kaazimbibwaamu ng’omuntu atakamanyi kibeera kizibu okumanya nti waliwo akatale kyokka n’amaduuka agaazimbibwa ku katale kano abaali bakansala n'abakozi ku ggombolola ebiseera we baakazimbira baageddiza olwo ne baleka abasuubuzi be baasanga mu katale kano nga tebafunye maduuka era abantu abo be basolooza ssente mu maduuka gano.\nAbasuubuzi bagamba nti, n’ebizimbe Kira bye yazimbako byagirema okumaliriza nga n’amaduuka olw'omutindo omubi gwe gaazimbibwaamu gatandise okwatika ate nga ga kalina ekintu ekitadde obulamu bwabwe ne bakasitoma mu matigga kubanga ebizimbe bino ssaawa yonna byandibagwiira.\nBano basabye munisipaali y'e Kira okubazimbira akatale kaabwe n’okugonjoola ebizibu byabwe oba bwe babeera tebakisobola, babakwase akatale kaabwe mu butongole bo bakeddukanyize okusinga lwe babasoloozaamu empooza ate nga tebabafaako kukulaakulanya katale kaabwe.\nSsente ezisasulwa munisipaali zitukaluubiriza okufuna\nAnthony Wandera, Ssentala w'akatale kano ng’ono ye yaweebwa ttenda esolooza empooza mu katale kano yategeezezza nga bwe bakolera mu buzibu okuggyayo ssente ze bateekeddwa okusasula ku munisipaali olw'omuwendo gw'abasuubuzi ogwesala buli lukya.\nSsentala Anthony Wandera\nOno agamba nti, emidaala egisinga mu katale wakati abasuubuzi baagiddukamu ng’oli olugupangisa akoleramu ekinene wiiki bbiri n’aggalawo olw’enzimba embi akatale kano gye kazimbibwamu ng'abakazimba tebateekamu makubo kayingiza bakasitoma nga n’emidaala baagitunuza wakyamu.\nAyongerako nti, abantu abamu abaludde mu katale kano okuli Aziz Namukasa abeeyita bannansangwa mu katale kano nabo bakoze kya maanyi okulemesa enkulaakulana yaako nga bano beenyigira mu mirimu egitali gyabwe kw’ossa okuvuma n’okulemesa buli ssentebe ajja mu katale kano ng'abagamba tebasobola kukkiriza mukulembeze mupya mu katale okubafuga.\nMu lukiiko lw'ebyobulamu olutudde mu katale kano nga lutegekeddwa abatwala Division y'e Namugongo, Ssentebe w’akatale kano Steven Katende yasabye Ssentebe wa Divisoni eno, Ernest Gaster Mukasa n'omumyuka wa Mmeeya wa Kira munisipaali, Godfrey Nsubuga okubakolera ku bizibu bye bayitamu n’okubayambako okubazimbira ku katale kaabwe katuuke n'omutindo ng’obutale obumu.\nSsentebe wa Divisoni y'e Namugongo, Gaster Mukasa (kuddyo) n'omumyuka wa Meeya wa Kira, Godfrey-Nsubuga nga bali mu katale ka Kireka Main Market mu lukiiko\nGaster Mukasa, yasabye abantu abalemesa enkulaakulana mu katale okuli Namukasa okukola emirimu gyabwe bave ku bakulembeze b'akatale bakolere abaabalonda era yasabye omumyuka wa Mmeeya okuwa Namukasa enkoko 100 nga entandikwa alunde ezo ave mu kutabula akatale okwo kw’anaakolera omulimu gwe ogw'okutunda amatooke.\nYalagidde akulira ebikwekweto mu Division y'e Namugongo, George Ssekalega okukwata abantu bonna abatundira ebintu ku nguudo e Kireka abaleete mu katale ku mpaka bafune emidaala kubanga mwegiri mingi.\nYategeezezza ng’aba munisipaali bwe baali bayisizza obukadde 110 okuzimba akatale kano mu mbalirira y'omwaka ogwaggwa, wabula ate ssente ne bazikozesa okuddaabiriza oluguudo olwagwaamu ku mugga gwa Namalere wabula n’asaba bakansala abatuula ku munisipaali okulwana okulaba ng'akatale kano kazimbibwa mu mbalirira y'omwaka guno.\nAbasuubuzi ku midaala gyabwe\nOmumyuka wa Meeya wa munisipaali y'e Kira. Godfrey Nsubuga yategeezezza nga bwe bagenda okukwatagana n’abateekeraateekera munisipaali y'e Kira balabe ng'akatale kano kamenyebwa kaddemu kazimbibwe mu ngeri etuukana n'omutindo.\nYabagumizza nga bannannyini ttaka bwe bakkiriza okuguza munisipaali ettaka okuli akatale, wabula nga kyetaagisa ssente nnyingi era nga ze bakyanoonya basasule ekifo kino bave ku nkola ya liizi gye baliko.\nKireka Main Market\nEyatemyeko mukazi we omutwe naye yesse: Abaana bakyabuuza bazadde baabwe gye bali


Bukedde Online - Cranes eyazannye empaka za CHAN ekwatibwe bulungi\nCranes eyazannye empaka za CHAN ekwatibwe bulungi\nAbeemisinde bayiseemu tebatuuyanye\nWADDE ng’omwaka 2014 twagutandise na kuwanduka mu mpaka za CHAN, nneebaza abazannyi n’okubazzaamu amaanyi nti kye baakoze kiwa essuubi.\nSinnamanya kasiimo kaaweereddwa bazannyi bano nga kyandibadde kirungi basiimibwe nga bwe kizze kikolebwa emabega.\nKenya lwe yalemesa Cranes okuyitamu mu za Afrika, abazannyi twabawa obukadde 150 okubalaga nti tukyabeetaaga.\nEbiseera ebyo ensimbi kkampuni ya MTN ze yali etuwa zaali teziwera na kimu kyakubiri ku Cranes z’efuna kati mu kkampuni ya Airtel n’olwekyo omutemwa ogugenda mu basambi nagwo gulina okulinnya.\nOkutuuka ku kino, abakulembeze baffe balina okussa abazannyi ku mwanjo okusinga okwerowoozaako bokka.\nTekyabadde kirungi kusitula bakungu ba FUFA abasoba mu 14 bonna ne bagenda e South Afrika kuba okwo kwonoona.\nEnsimbi ezaasaanyibwa ku bakungu zandiyambye mu kulabirira abasambi kuba nkimanyi nti CAF yabadde ebawaako omuwendo ogwo gwokka ogukkirizibwa mu mateeka.\nNaye wadde ebyo biri bityo, empaka zino zaayambye abazannyi okwongera okuguma. Mu bano mulimu omukwasi wa ggoolo Benjamin Ochan, Richard Kasagga, Savio Kabugo, Isaac Muleme, Denis Iguma ne Ivan Ntege.\nKye twetaaga okukola kwe kulaba nga bongerwa omukisa okugezesebwa nga bassibwa mu ttiimu enkulu.\nNawulidde oluvuuvuumo nti Pulezidenti Magogo ateekateeka kusuula abasambi abaazannya mu kampeyini y’empaka za Afrika ezaayita atandikewo ttiimu eyiye. Kino si kibi naye nsaba ayongere okukyetegereza nga tannakisa mu nkola.\nNakitegeddeko nga bwe waliwo ekibinja ekinoonya mu bakiise okuggya Magogo mu ntebe ya FUFA ng’era kigambibwa nti nze nkikulembeddemu. Njagala okutegeeza abasomi bange ne bannabyamizannyo nti enteekateeka ezo sizimanyiiko.\nWadde nava ku ky’obwogezi bwa FUFA, saagala kwenyigira mu ntalo kuba tezizimba mupiira. Singa nali njagala nnyo okulwana, nandibadde nsigalayo mu FUFA kuba ekyamazima Magogo yali tasobola kuvaamu kigambo nti ‘nkugobye’.\nAbali ku mulimu guno mbasaba baleme kukozesa linnya lyange wabula bwe kiriba kyetaagisiza naddala nga Magogo alemeddwa okukyusa ku nsobi ze, nditegeeza eggwanga mu butongole ku ndowooza yange. Tusisinkane wiiki ejja.\nrogersmulindwa43@gmail.com (0772 751 829)\nKadaga ne Kayihura basisinkanye ku by'abatwala abantu ebweru\nBannaddiini mulwanyise obuseegu


Munnayuganda ayawuliddwa ku budiikoni bw’Eklesia\nMUNNAYUGANDA George Balinnya yayawuliddwa okufuuka Dikoni oluvannyuma lw’okumaliriza emisomo mu by’enzikiriza mu Aristotle University mu kibuga Thessaloniki e Buyonaani.\nOmukolo ogw’okumwawula gwabaddewo nga August 25, 2019 mu Klesia y’omutukuvu Fotios mu kibuga Thessaloniki nga gwakolebwa Bp. Anthimos ow’ekibuga Thessaloniki ne Bp. Stephanos owa Kabala, Filipon ne Thasos nga bano bamwebaza olw’okwewaayo okumaliriza emisomo n’okwagala Katonda.\nYasabiddwa okwagala Katonda kubanga y’ensibuko, okwekwata abatukuvu ba Klesia okusingira ddala nnyina Katonda Maria era n’okukola n’amaanyi okunyinyitiza obuminsani mu Uganda ng’asaasaanya enjiri y’Obusodokisi.\nOno yasooka kusoma busomesa bw’okubala ne Physics ku yunivasite e Ndejje wano mu Uganda kw’agasse ddiguli eyookubiri mu by’eddiini ekintu kye yagambye nti, kigenda kumuyamba mu buweereza bwe.\nOmukolo guno gwetabwako ne Viika w’Eklesia y’Abasodokisi mu Uganda, Rev. Fr. Paul Mutaasa ng’ono yategeeza nga kino bwe kyongedde amaanyi mu mirimu gya Klesia mu Uganda era n’amusaba okubeera ekyokulabirako.\nObudikoni ly’eddaala erisooka mu bwawule bw’Eklesia nga liddirirwa Obufaaza ng’erisembayo mu kwawulibwa lya Bisopu olwo ebitiibwa ebirala ebiddako bubeera buvunaanyizibwa obukolebwa oyo abeera abuweereddwa.


Munnamawulire James Kunobwa afudde agasizz...\nEbintu bimwonoonekedde ekkanisa ya Bungereza bw'emwambudde ne bamulagira okwamuka oﬁisi mbagirawo n'okukomya okukola emirimu gy'ekkanisa ng'okukulembera okusaba oba okugatta abagole.\nOkugoba Ntege y'entikko y'emisango olukunkumuli egyamutwaza mu kkooti mu 2011 nga kigambibwa nti yali akozesa ekifo kye okugatta abagole b'ekicupuli ng'ekigendererwa kyabwe kufunirako butuuze.\nNtege bamulumiriza nti yali aggya ssente ku baagala okufuna obutuuze ne bapanga obufumbo obutukuvu wadde ng'abamu ku bagattibwa tebaali bafumbo batuufu wabula ekikolwa ky'okubagatta kyali kigenderera kufuna bbaluwa ze batwala mu Gavumenti okufunirako obutuuze.\nNtege we baamutwalira mu kkooti yali agasse emigogo egigambibwa okuba mu 500, wadde ng'obujulizi obwatwalibwa mu kkooti bwa migogo 50 gye yaggyako ssente paundi za Bungereza emitwalo musanvu (70,000) n'atazitwala mu ggwanika lya kkanisa.\nKyokka abajulizi mu musango guno baakubagana empawa, olwo looya wa Ntege n'akuba ebituli mu bujulizi bwabwe nti bwalimu obulimba. Omulamuzi kwe kugoba emisango mu 2014. Kyokka ekkanisa n'essaawo okubuuliriza okwayo. Ku Lwomukaaga akawungeezi Omulabirizi wa Croydon\nSothwark, The Rt Rev. Jonathan Clarke ng'ali ne Ssaabadinkoni Chris Skilton baagenze mu maka ga Rev. Ntege ne basangayo n'omulabirizi w'e Kampala, Hannington Mutebi ne mukazi we nga batutte ekiwandiiko ekigoba Ntege mu kkanisa.\nKigambibwa nti abaana ba Rev. Ntege baagezezzaako okutangira Omulabirizi obutagezaako kuyisa mu kitaabwe maaso mu maka ge era omulabirizi n'ava mu mbeera n'ababoggolera. Kyokka ekiwandiiko ekiyimiriza Ntege kyamuwaddeyo omukisa\nokujulira mu nnaku 28. Ntege yava e Namirembe mu 1997 n'agenda e Bungereza. Ekkanisa ya St. Jude ne St. Aidan's Church mu Thomton Heath, South London yamuwa omulimu gw'Obwawule (Vicar)mu 2002 era n'aweebwa obuvunaanayizibwa bw'omuwandiisi w'ekkanisa (registrar).\nYaweebwa layisinsi ey'enjawulo "Crown Licence" eno agirina takyusibwa wadde okuggyibwa mu nju y'omulimu. Akakiiko k'ekkanisa (Tribunal) akaaanoonyerezza ku Ntege kaakuliddwa Steven John.\nLipoota y'akakiiko eraga nti Ntege yazza emisango gya nnaggomola bwe yakozesa obubi ekifo kye n'assa ekkanisa awazibu bwe yagyeyambisa okumenya amateeka ga Gavumenti ya Bungereza ng'ate Gavumenti n'ekkanisa bali bumu.\nAkakiiko kanenya abakulembeze b'ekkanisa okuwa Ntege obuvunaanyizibwa obusalawo ku by'okugatta abagole nga tasoose kusindikibwa mu ttendekero ly'amateeka, y'ensonga lwaki ajuliza nnyo enkola ya Uganda ekubiriza abafumbo okugattibwa so nga e Bungereza baagala kugatta\nabo bokka abatuukiriza amateeka g'ekkanisa n'ag'ensi. Baawadde ekyokulabirako nti ekkanisa ya Ntege we yagigenderamu yali egatta abagole bataano bokka. Kyokka Ntege abadde agatta abagole 10 buli wiiki ng'ennaku ezimu agatta emigogo ebiri olunaku.\nOkutandika okumubuusabuusa, oﬁ isi ya Gavumenti ekola ku by'obufumbo yamala kwemulugunya ku kkanisa ya Ntege eyali egasse abagole 57 omwaka n'essaawo likodi mu Bungereza yonna. Kyokka ababuuliriza ku Ntege\nbaalaze nti wadde abadde munafu nnyo mu kutaputa amateeka ga Bungereza kyokka asitudde nnyo eby'ensiza.\nAbuulira enjiri erimu obulamu mw'atabika okuyimba n'okutendereza mu ngeri esikiriza Abakrisitaayo ne beeyongera okujja mu kkanisa.\nObuganzi bwe yafuna olw'enkola ye ey'emirimu bwe bwavaako Omulabirizi okumuwa ekifo. Kyokka akakiiko kanenya Omulabirizi nti yandikomezza Ntege ku kubuulira mu Kkanisa n'atamuwa mirimu gya kikugu egya Registrar, ateekwa okuba kafulu mu kutegeera n'okutaputa amateeka ga Bungereza.\nNga November 11, 2019, Ntege agambibwa nti alumizibwa amagulu era ali ku miggo, yagguddewo omusango ku Croydon Police e Bungereza oguli ku nnamba 3037660/19 ng'awawaabira Obulabirizi bw'e Southwark okujingirira ebiwandiiko ne bateekako omukono gwe basobole okumusingisa omusango gw'okukumpanya paundi £60,000 nga bagamba nti abagole be yagattanga be baazisasula kyokka tezaatuuka mu ggwanika.\nYategeezezza poliisi nti yabadde talabanga ku kiwandiiko kino era si ye yakiteekako omukono wabula yeekanze mu kakiiko ke baataddewo okumunoonyerezaako nga bakireeta ng'obujulizi.\nYanokolayo ebyaliwo nga June 4, 2011, nti engeri poliisi gye yayisaamu kitaawe nga bamulengezza n'okumutyoboola mu maaso ga famire ye n'abantu abalala kyamuyiga nnyo obulamu bwe ne bukosebwa n'okusoma ne kumulema.\nAte mu April 2014, omusango mwe baavunaana kitaawe gwalagibwa butereevu ku ttivvi era yagenda okutuuka ku ssomero ng'abaana bamusongako nga bamugeya.\nMu 2011 yalina emyaka mwenda kyokka ekimwennyamiza nti okutuusa kati nga wa myaka 17 akiraba nti omusango gukyalondoola kitaawe okumuteekako ebbala ery'olubeerera.\nElizabeth Ntege mukyala wa Rev. Ntege naye yakola sitetimenti ku poliisi n'alaga engeri poliisi gye yazingako amaka gaabwe ne babassa mu kisenge kimu kyokka nga kirimu abaserikale abakutte empingu.\nYannyonnyola nti birimu empalana, okusosola olwa langi yaabwe kubanga Baddugavu n'okuyigganyizibwa.\nAB'EKKANISA YA UGANDABOOGEDDE:\nRev. Ntege musawo w'amaaso eyakoleranga mu Uganda Protestant Medical Bureau gye yava okufuuka omwawule n'atuuzibwa mu lutikko e Namirembe.\nCanon Nelson Kaweesa omuwandiisi w'Obulabirizi bw'e Namirembe yategeezezza Bukedde nti Ntege yava mu Uganda mu 1997 era mu kiseera kino Church Of England y'emutwala.\nAbamu ku bali ku lusegere ne Rev. Ntege bagamba nti okumugoba mu kkanisa kumuli okumukwatirwa obuggya olw'ekifo ekisava, Abazungu okumusosola olw'okuba Omuddugavu n'okwagala okumuggyawo batunde ebintu by'ekkanisa. Ntege yagobeddwa mu kkanisa ya St. Jude mu London wiiki ewedde.\nKyokka ekkanisa yagambye nti okumugoba yasinzidde ku bujulizi bwe yafunye ng'abvadde akozesa ekifo kye okugatta abagole abatalina bisaanyizo n'abalyako ssente ate n'assa mu kkanisa awazibu kubanga abagattiddwa bakozesa satifikeeti y'ekkanisa okufunirako obutuuze e Bungereza.\n"Ssinga gubadde omusangu gumu osanga kikkiriza nti bamuwalana. Naye emisango giri mu 100. Ntege alina omukisa okujulira ebyasaliddwaawo ne bikyusibwa", ekkanisa bwe yategeezezza.\nKyokka abooludda lwa Ntege bagamba nti abadde muweeereza e Bungereza emyaka 18. Obuzibu yabufuna mu 2011, Omulabirizi eyaliwo bwe yakyusibwa ne bafuna omuggya eyeewuunya engeri Omuddugavu gye yafuna ekifo ekyo n'assibwako n'ebintu ebimuwa enkizo okuli ennyumba gy'atateekwa kuggyibwamu wadde okukyusibwa okuggyako nga basoose kuteesa.\nKigambibwa nti kkooti bwe yagoba emisango gya Ntege mu 2014, Omulabirizi yamuwa amagezi alekulire ku lulwe kyokka Ntege n'agaana era okuva olwo babadde tebakolagana.\nWaliwo ebigambibwa nti mu kwagala okuggyawo Ntege, ekkanisa yagingirira ebimu ku biwandiiko ebyakozeseddwa okumulaga ng'omulyake.\nNtege ye Munnaddiini atali Muzungu asinga eddaala erya waggulu e Croydon bukya Rev. Dan Kajumba awummula. Atwalibwa ng'omukulembeze wa Bannayuganda mu London n'abamu ku bava mu mawanga amalala.\nBangi ku betaaga obuyambi we batuukira okutuusa nga beetereezezza. Kyokka n'abamu ku bava mu Uganda batuukira ewa Ntege olw'ekitiibwa kye n'okuba ng'amanyi era asobola okuwabula ku by'e Bungereza.


Bukedde Online - Abakiise e Mengo batabuse lwa baserikale abakuba abantu ba Kabaka\nAgambibwa okusaasaanya obutambi bw'okutta Nantaba addukidde wa Akullo\nKatikkiro Charles Peter Mayiga, omumyuka we asooka Polof. Twaha Kaawaase ne Noah Kiyimba ow’olukiiko n’amawulire ( ku ddyo) nga beetegereza ebiteeso ebyayisiddwa mu lukiiko lwa Buganda eggulo.\nABAKIISE mu Lukiiko lwa Buganda batabukidde abaserikale ba Kabaka abakuba abantu mu bitundu eby'enjawulo Kabaka gy'aba agenze okulambula ne bategeeza nti bajja kubeetamisa emikolo gya Kabaka.\nOkutuuka wano baabadde bateesa kwebyo ebyavudde mu kwogera kwa Katikkiro, Charles Peter Mayiga okwasoose. Katikkiro yayogedde ku kuwaηηana ekitiibwa kyokka abakiise mu lukiiko ne bategeeza nga Kabaka bw'abeera alambula abantu be abajja okumwaniriza nga tewali abasasudde wabula olw'okwagala ne bayisibwa bubi.\nBaagambye nti ne bw'abeera omubaka w'Olukiiko yennyini yeesanga bamusindise n'agwa. Amina Namale omukiise w'e Gomba yasabye abantu babasseemu ekitiibwa kubanga tewali abeera abasasudde okujja okwaniriza Kabaka wabula bakikola lwa mukwano. Katikkiro yayanukudde nti abaserikale nabo basaana okusaasirwa kubanga abantu abo babeera tebabamanyi.\nYawadde ekyokulabirako nti Kabaka lwe yagenda e Kyankwanzi waliwo omukazi eyajja adduka okwaniriza Kabaka, omuserikale n'amuvumbagira nga tayinza kutunula butunuzi singa omuntu atuusa obulabe ku Kabaka.\nYagambye nti ensonga z'abaserikale zisaana okwegendereza kubanga babeera ku nsonga za byakwerinda kyokka bwe bakoma ku bantu abawagaanya okutuuka ku Kabaka oba Katikkiro, abamu babavuma ne babategeeza nti bo (abantu) Baganda naye abaserikale ababasindiikiriza si Baganda.\nKatikkiro Mayiga ng'ayogera yasoose kusaba Pulezidenti Museveni nti mu lutalo lw'okulwanyisa enguzi lwe yalangiridde asooke akwate abanene abali mu gavumenti ye ababbye ensimbi za Bannayuganda ne bakunakkuna olwo n'abatono bajja kutya\n"Owekitiibwa pulezidenti bwe naamusanga nja kumugamba nti okulwanyisa enguzi osooka ku banene, okwatayo abanene basatu abalala ne batya." Mayiga eyabadde ayogera mu Lukiiko lwa Buganda eggulo n'agamba nti ekisibye obwavu mu ggwanga kubanga osanga omuntu ng'abbye obuwumbi 24 ezaali ez'okukola olutindo.\nYayongeddeko nti ssente ezo zisobola okusasula abasawo n'abasomesa oba abaserikale ba poliisi be bakwata nti balidde obusente obutono nga 30,000/-. Yabadde ayanulula ku bigambo bya pulezidenti Museveni bwe yabadde e Ibanda ku mikolo gy'okukuza emyaka 34 egy'ameefuga n'agamba nti abakungu ba gavumenti abasaba bayinvesita enguzi kati be bafuuse omuziziko gw'okweyongera kw'amakolero mu ggwanga. "Omuyizzi bw'atega ekitimba leero ne kitakwasa n'enkya bw'atyo ayiiya ku magezi amalala n'aleeta ku katimba akamaaso amatono.\nBano singa abakwata n'abateeka mu kkomera n'abalagira bakomyewo bye babbye basobola okukikola."Katikkiro bwe yagambye. Okutuuka wano yabadde asoose kulabula Bannayuganda abaagala ssente ez'amangu ne beenyigira mu Crypto Currency.\nYagambye nti ekintu kyonna ekikusuubiza ssente ez'amangu kibeera kifu kubanga omuntu okufuna mu busuubuzi ateekwa okubukola okumala akaseera n'alyoka abifunamu.\nYalabudde abantu okwewala amagendo ne ‘ddiiru' kubanga omuntu alina okubeerako ky'atunda oba ky'osuubula okufuna ssente. Yalabudde abazadde ku baana baabwe nti bave buto nga babagaana okwetoolatoola. " Bw'otuma omwana ku dduuka akasente konna akafi sseewo kazibeere nnusu kikumi omwana zimuggyeko.\nYeewuunyizza nti waliwo n'abazadde ababba amasannyalaze ng'abaana babatunuulidde." bw'agamba.\nAMASIRO G'E KASUBI BAGAGGULAWO JULY Baminisita ba Kabaka nabo baawadde lipooti ezikwata ku mirimu mu bitongole eby'enjawulo. Omumyuka wa Katikkiro asooka, Hajji Twaha Kawaase ye yasoose n'ategeeza nti mu nteekateeka ya Buganda Namutayika 2013 - 2018 beetaaga obuwumbi 189 okugituukiriza naye ssente zijja kasoobo.\nWabula omwaka oguwedde ku bye baalina okukola bakozeeko ebitundu 85 ku 100 kyokka yennyamidde nti mu kkooti ya Kisekwa emisango mingi nnyo naye abalamuzi batono ate nga ne ssente zeetaagisa okukola emirimu. Yagambye nti ne kye bazudde nti waliwo abazzukulu b'ebika abanyomoola kkooti eno.\nBwe yamalirizza okwogera olwo sipiika n'asaba basembe lipooti gye yawadde kyokka Omukiise Sylvia Kirabira akiikirira abavubuka n'ategeeza Olukiiko nti ekimwewuunyisa lipooti nnyingi bwe bazisindika mu bukiiko tebaddamu kuziwuliza kubanga tebazikomyawo mu lukiiko olwamu okuziteesaako.\nMinisita w'obulambuzi Kyewalabye Male yawadde lipooti n'ategeeza nti webanaakuliza Amatikkira nga July 31, Amasiro gajja kuba gawedde nga Kabaka agatongoza. Kuno baakugattako okutumbula omutindo gw'ennyanja ya Kabaka nga bakola enguudo ezigyetoolodde n'okutangira ebicaafu ebiva mu mayumba ageetooloddewo.\nMinisita Prosperous Nankindu Kavuba yayanjudde enteekateeka y'ebyobulamu nti Mmengo ng'ekolagana n'ekitongole kya International Medical Link bagenda kutandika okuwa abakozi b'Obwakaba yinsuwa y'obulamu gye batuumye Tubeere Balamu eno etandika mu March w'omwaka guno.\nNankere atongozza satifikeeti z'ekika ky'Emmamba Kakoboza\nOmutaka Sebuganda ayombesezza ab'essiga eryagaana okumukkiriza


Omuwaabi wa Gavumenti mu musango guno, Immaculate Nambaju yategeeza kkooti nti, okunoonyereza kwali kuwedde era bajja kwesigama ku sitetimenti z'abavunaanibwa abakkiriza nti be batta Nagirinya n'ebifaananyi ebyakwatibwa kkamera z'oku nguudo. Nambaju yategeeza kkooti nti, era baali baakwesigama ku bbaluwa y'omusawo eyalaga nti, Nagirinya ne Kitayimbwa baafa oluvannyuma lw'okukubwa ekintu eky'amaanyi ku mitwe gyabwe.\nBino byonna byateekebwa ku ffayiro y'omusango era omwogezi w'essiga eddamuzi, Solomon Muyita yagambye nti, abasibe balinze kutandika kuwozesebwa.\nMuyita yagambye nti, ekibadde kirwisizza omusango guno okutandika, obulwadde bwa Corona bwe bwajja mu ggwanga, kkooti enkulu yayimiriza okuwulira emisango gyonna naddala egy'amaanyi kubanga ekitongole ky'amakomera kyayimiriza okutwala abasibe mu kkooti.\n"Ffayiro bw'ejja, akulira okunoonyereza ku buzzi bw'emisango agiyitamu n'agiweereza ew'omuserikale agenda okugikolako." Twine bwe yagambye. Yayongeddeko nti, bwe bamala okunoonyereza ku musango gwonna omunene, ffayiro bagikolamu kkopi era kkopi ebeera ekoleddwa, esigala ku poliisi ate ffayiro entuufu (original) n'etwalibwa ku kitebe kya poliisi ekinoonyereza ku buzzi bw'emisango e Kibuli. "Abasibe abali ku musango gwa Nagirinya tebeeyibaala nti ffayiro yayidde," Twine bwe yagambye.\nEnsonda zaategeezezza nti, omusango gwa Nagirinya gulimu ekitategeerekeka wadde ng'abaakwatibwa bakkiriza nti be baamutta. Mu kusooka, waliwo ebyali bigambibwa nti, waliwo eyapangisa abavubuka nga abasinga baali baakava mu kkomera okutta Nagirinya nti era, omulimu baagubaweera mu kkomera e Luzira kyokka n'okutuusa kati, omuntu oyo eyali ayogerwako takwatibwa nga.\nNagirinya yali muwala wa Francis Kimbowa omutuuze w'e Nsambya era yali akola mu kitongole kya CIDI, kitaawe n'abalala kye baatandika e Muyenga.\nLubowa bwe yatuukiriddwa yagambye nti, omusango gw'okutemulwa kwa muwala we, yagukwasa Katonda kubanga byamulema okutegeera.\n"Abaserikale bajja wano ne bang'amba tewali kyamaanyi kigenda kuguvaamu kubanga abaakwatibwa baagambye nti, baava awaka nga bagenze kubba ng'enziba eyaabulijjo naye agenze okubba awamba n'atta?" Lubowa bwe yeebuuzizza.\nNagirinya yawambibwa okuva mu Nabisasiro zooni e Lubaga ne ddereeva we ne babatta, emirambo ne bagisuula mu lusenyi lw'e Nakitutuli ku luguudo oluva e Mukono okudda e Kayunga. Lubowa akkiriza nti, muwala we waliwo omuntu eyapangisa abatemu okumutta era yagambye nti, singa baali bagenze kubba, tebandimusse omulambo ne baguvuga ne bagutwala ne bagusuula ate emmotoka ne bagivuga ne bagikomyawo e Kampala okumpi ne we yali asula.


Bukedde Online - Abavunaana SK Mbuga babawadde nsalessale\nKCCA egobye abakulira akatale k'e Wandegeya\n'Eby'okutta Kaweesi byandeetera obuzibu'\nSK Mbuga ng’ali n’omuzungu akola nga looya we e Sweden.\nOMUGAGGA w'omu Kampala, SK Mbuga ayolekedde okuva mu kkomera e Sweden gye yasibirwa ku misango gy'obufere oluvannyuma lw'abaamuwaabira okubulwa obujulizi mu misango egyamukwasa.\nSK. Mbuga ng'amannya ge amatuufu ye Sulaiman Kabangala Mbuga, abamuvunaana\nbaabawadde nsalasale wa Lwakutaano lwa wiiki eno ku kuleeta obujulizi era bwe\nSK. Mbuga amaze ebbanga lya mwaka mulamba n'emyezi mwenda mu kkomera. Kigambibwa nti Mbuga ng'ali wamu ne mukyala we, Angela Vivienne Chebet beekobaana ne bafera Omuzungu ayitibwa Sten Heinsoo obuwumbi bwa ssente za Uganda 23 nga bamusuubizza okumuguza zaabu, kye bataakola.\nMbuga yakwatibwa mu January wa 2018 ng'ali Dubai gye baasooka okumusibira.\nYagezaako okusaba okweyimirirwa awoze ng'ava bweru wabula ne bagaana era oluvannyuma lw'ebbanga lya mwaka mulamba yaggyibwayo n'atwalibwa mu Sweden.\nMuky. wa Mbuga, Vivienne naye yaggulwako emisango.\nOmu ku mikwano gya Mbuga ow'oku lusegere, Abuddal Ssengooba, Bukedde gwe yayogedde naye yagambye nti buli kimu kumpi kiwedde nga kati balindiridde muntu\nwaabwe kudda Kampala.\nKyokka ensonda zaategeezezza nti wadde emikisa gya Mbuga okuyimbulwa giri waggulu, alindiridde kkooti esembayo okutuula nga September 27, 2019 esalewo eky'enkomeredde ssinga abamuwawaabira batuuka ku Lwokutaano ng'obujulizi bukyababuze.\nBino we bibeereddewo nga ne mukyala wa Mbuga akyali ku misango egy'enjawulo egyamuggulwako omuli; gy'okutambuza ssente mu bumenyi bw'amateeka (Money Laundering) ate nga ne gavumenti ya Sweden yamuteekako ekibaluwa kibakuntumye\nkyokka ono gye buvuddeko yayimbulwa ku kakalu ka kkooti.\nATANDIKIRA WE YAKOMA\nOmu ku mikwano gya Mbuga yagambye nti omuntu waabwe olukomawo atandikira\nwe yakoma kyokka ekiseera ky'amaze mu kkomera emirimu gye gyonna gizing'amye.\nMu by'obugagga bya Mbuga ebirala ebitundibwa mwe muli n'eddwaaliro lye yazimba e\nMakindye mu Kiwempe zooni nga lino abadde ateekateeka kulituuma Nu Shifah Hospital.\nNga tebannaba kumusiba yategeeza ng'eddwaaliro bwe ligenda okumalawo obukadde bwa doola busatu n'ekitundu (mu za Uganda zikunukkiriza obuwumbi 12) nga liwedde nti era n'ebimu ku byuma eby'omulembe eby'okulibeeramu, Mbuga yali yabigula dda.\nMbuga yasooka kwatiikirira bwe yavuganga emmotoka ez'ebbeeyi omuli Rolls Royce, Ferrari, Cross-country, Mercedes Benz, BMW, Range Rover Sport,Vogue, Hummer\nAbantu 13 bafiiridde mu kabenje ku lw'e Masaka munaana bapooca n'ebiwundu\nA badde y'akegulira emmotoka emuttidde ku lwe Masaka\nOmubaka Kabaziguruka asimattuse akabenje e Lugogo: Amenyese okugulu


N’okutuuka kati amagye, Police negye ekuuma byaalo erya LDU bakyagenda maaso nokulwanagana nabasubuzi bómukatale kewa Kisekka mu Kampala abakedde okwekalakasa nga bawakanya ekya police eyayiibwa mu kifo gyebakolera, kyebagamba nti kibalemesa okukola emirimu ggyabwe. – CBS FM\nN’okutuuka kati amagye, Police negye ekuuma byaalo erya LDU bakyagenda maaso nokulwanagana nabasubuzi bómukatale kewa Kisekka mu Kampala abakedde okwekalakasa nga bawakanya ekya police eyayiibwa mu kifo gyebakolera, kyebagamba nti kibalemesa okukola emirimu ggyabwe.\nMu kiseera kino obunkenke mu katale kewa Kisekka bweyongedde olwa police okweyambisa amasasi nómukka ogubalagala okugumbulula abekalakasi.\nAbasubuzi bakedde kwekalakaasa bagamba nti Police buli lweyiibwa mu kitundu kyabwe ebalemesa emirimu era etiisa abaguzi okukyaama mu katale kano okugulayo ebintu.\nPoliisi ekyagenda maaso okukwata abavubuka abateberezebwa okubanga bebadde bakuba abapolice amayinja nebabalumya.\nEmbeera eri e Wakiseka ya mukka gubalagala namasasi wabula nga abeekalakaasi betooloolamu katono nebadamu, ekiwaliriza n’amagya okwetaba mu kutebenkeza emirembe mu kitundu kino.\nEmirimu mu kitundu kyewa Kisekka gikyaali gy’akasoobo olwabasuubuzi okutya okukwatibwa abakuuma ddembe.


Bukedde Online - DP eyimirizza enkung'aana z'okutabaganya bammemba\nDP eyimirizza enkung'aana z'okutabaganya bammemba\nURA ekutte ssukaali n'omuceere ebikukusibw...\nEKIBIINA kya DP kivumiridde poliisi olw’okutabangula emikolo gyakyo egy’okujaguza obuwanguzi bwe kyatuuseeko mu kulonda kwa LC n’abakulembeze ba gavumenti z’ebitundu ebitali bimu mu Town Council y’e Busunju mu disitulikiti y’e Mityana.\nNobert Mao era ayogedde ku ky’omubaka wa Kyaddondo East, Robert Kyagulanyi (Bobi Wine) ne Maj. Gen. Mugisha Muntu okusaanikira oluku- ηηaana lwa DP e Masaka n’agamba nti tekimutiisa kuba bombi si balabe be.\nAgambye nti ye obwanga abutunuulizza Pulezidenti Museveni gwe yagambye nti, “Y'alina omupiira (obuyinza)”. Bino Mao yabitegeezezza olukuηηaana lwa bannamawulire mu Kampala.\nN’agamba nti, ekibiina kyabadde kitegese emikolo gy’okuggulawo ofiisi yaakyo mu kibuga Busunju n’okujaguza obuwanguzi bwe baatuseeko mu kulonda kwa LC okuwedde ku Ssande kyokka poliisi n’ebatwala ntyagi.\n“Poliisi twagitegeeza ku mikolo gino kyokka kyatubuuseeko bwe yagitabangudde n’eggala enguudo n’okukuba abawagizi baffe.\nPoliisi bw’eteekomye bumenyi bw’amateeka ensi eno etuuse okugwamu akatabanguko,’’ Mao bwe yagambye.\nKu kya Bobi Wine ne Maj. Gen. Muntu okubuutikira olukuηηaana lwa DP e Masaka, nti ye yabayise noolwekyo talina kye yejjusa ku kubeerawo kwabwe.\nYagambye nti, omulabe w’abooludda oluvuganya gavumenti ye Pulezidenti Museveni ng’okuneneηηana n’obutakolaganira wamu kumulwanyisa tekirina we kibayambira.\nYagambye nti, ayogeraganya n’abakulembeze b’oludda oluvuganya okuli; Col. Kiiza Besigye, Patrick Amuriat, Mugisha Muntu, Bobi Wine n’abalala okulaba engeri gye bayinza okufunamu obuyinza.\nN’agamba nti, Palamenti y’esibyewo Pulezidenti Museveni noolwekyo abaagala okumusiguukulula balina kulaba ku ngeri gye bongeza ku muwendo gw’ababaka b’oludda oluvuganya.\nMao yeeyogeddeko ng'omuntu asobola okuyamba okugatta Bannayuganda kuba alina akakwate ku bantu b’omu bukiikakkono ne mu bugwanjuba bwa Uganda naddala Ankole ng'ate y’akulira mu buvanjuba bwa Uganda ng'asobola n'okwogera ennimi omuli n'Oluganda.\nN'agamba nti, n'emyaka gye gisobola okugatta abavubuka n'abakadde kuba agwa wakati.\n“Bobi Wine alina omuwendo gw'abantu bangi (abavubuka), abakadde balina ssente n'obuyinza ng'ate ffe abagwa wakati awo tulina obusobozi. Noolwekyo nze omu ku bayinza okugatta Bannayuganda.\nBannayuganda bwe baba batuuse okubaako ekintu kyonna kye basalawo balina okutunula mu nsonga zino,” Mao bwe yagambye.\nKu ffujjo n’ebikolwa by’obusiiwuufu bw’empisa omwabadde n’okuηηoola abamu ku bakulembeze b’ekibiina byefuze olukuηηaana lw’e Masaka ne bitta ekigendererwa kyalwo ekikulu eky’okwegatta okwongera okufuna amaanyi.\nYagambye nti, bagenda kussaawo n’okubuuliriza ku beetabye mu ffujjo lino n’okulaba engeri y’okubakangavvula era ne yeetondera abaakoseddwa.\nMao yagambye nti, abakulembeze ba DP omuli abakulira ekibiina, ababaka ba Palamenti n’abalala bagenda kugenda mu lusirika okulaba engeri y’okutwalamu ekibiina mu maaso.\nBoogedde engeri omuyaga gwa Bobi Wine gye gunaakyusa ebyobufuzi mu Uganda


PHILO Mwesigwa (Philip Mwesigwa Lutaaya) eyeegulidde erinnya mu kusomesa, okubuulira n’okuzzaamu abantu essuubi naddala abo ababeera beekyaye (Motivation & Inspiration Speaker) abuuliridde bakozi banne aba Bukedde famire ku mbeera abakozi mu bitongole eby’enjawulo gye bayitamu etuuse n’okubakyaya emirimu gyabwe.\nPhilo agamba nti abakozi abamu beesulubabba ku mirimu ne bakola ng’abatayagala mirimu gyabwe ne batamanya nti omulimu kintu kikulu nga ssinga gubeera guvuddewo bayinza okukaaba amaziga oba okwekyawa.\nYagambye nti embeera naddala ey’ebyenfuna eyeeyongedde okukaluba etuusiza abakozi abamu ku mirimu okwekyawa n’okuggwamu amaanyi nga kati bakozesa ebigambo omuli :Obusente bwe batuwa tebumala, nze n’ebintu bya wano byantama, tuli bakoowu, kkampuni eno si ya taata wo.\nBakozi banne aba Bukedde famire yabakubirizza obutaggwaamu ssuubi okutuuka ku mbeera y’okwetamwa emirimu gye bakola wabula baagale nnyo omulimu gwabwe n’okukola n’amaanyi okusinga okwejjusa nga bakugobye ku mulimu.\nYabakubirizza okubeera abatetenkanya nga batereka ku ssente ze bakola basobole okwezimba n’okugatta ku mirimu gye bakola oba okwetegekera obulamu obuyinza okuddako ng’ofi iriddwa omulimu gwo.\nYabagambye nti basobola okutereka ku ssente nga baziggya ku musaala gwe bafuna nga kino yagambye nti osobola okukikola buli lunaku, ku nkomerero y’omwezi oba ebbanga eggere.\nYabawadde eky’okulabirako nti ye mu emyaka 10 gy’amaze mu kkampuni yatandikawo enkola y’okutereka ekitono nnyo; 500/- buli lunaku nga zino aziteeka mu bidomola awaka.\nMwesigwa alagibwa ku Bukedde TV1 ku Lwokutaano ku ssaawa 10:30 ez’olweggulo ne ku Lwomukaaga 8:00 ez’emisana ne ku Ssande ssaawa 9:00, agamba nti obumu ku ‘bulwadde’ obusinga okuluma Bannayuganda kuggwaamu ssuubi era kino kye kimuleetedde okuvaayo okutandika okukola omulimu gw’okuzzaamu abantu essuubi n’amaanyi


Bukedde Online - Ssempijja akolimidde abaamuyisizza ku litalaba\nAbawala b'amassomero abafuna embuto mu biseera bya COVID beeyongedde-...\nWakiso Giants esudde 2\nJanet Museveni asimbudde ttiimu y'abaddusa ekwatidde Uganda bbendera...\nAbakulembeze baloopedde Kisaka ebizibu by'omu Kisenyi\nSsempijja akolimidde abaamuyisizza ku litalaba\nAdduukiridde abatalina mwasirizi\nBakulu, mututeeramu ddi mu kintu naffe tuv...\nAdded 10th June 2019\nEBYA Tonny Ssempijja tebiggwa. Ennaku zino bw'omukubira essimu adda mu kukolima nga yeekokkola abategesi b'ebivvulu b'azze alwanirira okumuyitamu.\nOmanyi Ssempijja ye mukwanaganya w'ekibiina kya UMP-NET ekigatta abategesi b'ebivvulu, bannannyini bifo ebisanyukirwamu n'abayimbi era yazze okulemberamu abantu bano okugenda ewa Gen. Saleh oluvannyuma eyabatuusa mu State House ewa Pulezidenti Museveni okwanja ebizibu byabwe.\nKyokka olugendo olwasembayo ebintu we byatandikira okumwonoonekera abantu ab'enjawulo mu kisaawe ky'okuyimba ne katemba ne batandika okumukuba amagi amavundu ne batuuka n'okumuyita bbulooka wa buli kintu ne bamulangira n'okutta ekisaawe ky'okuyimba.\nOlw'okuba ddiiru yali agigusizza, Pulezidenti yakkiriza okubawa akawumbi kamu n'obukadde 800. Kyokka obubonero bwe bugenze bulaga nti ssente zigenda kuvaayo, Ssempijja ne bongera okumukuba ekikono era gye byaggweeredde nga baziyisizza ku akawunti z'abategesi b'ebivvulu.\nSsempijja yagambye nti bano baali baamusuubiza okumuwaayo akantu kyokka bwe baamaze okufuna ssente zino wiiki ewedde ne bamwesamba.\nObwedda buli amukubira essimu ng'akolima nga bw'agamba ndi wano ntudde ku Pope Paul nninda basajja bampe ku ssente naye tewali annyega. Kyokka waliwo atugambye nti yafunye ssente ate abalala ne bamulangira okwogera ennyo n'oluusi n'ava ku mulamwa\nbizimbe, kampala Kcca\nBayingiridde nnamukadde ow'emyaka 70 ne bamutta e Luwero\nEmiggo n'ensambaggere bintamizza eddya\nJjajja naawe kirabika baakuzaala mu bbaala\nEkirwadde ekikwata ebitooke kitiisizza abalimi mu Lwengo\nAb'e Lwengo basattira lwa bubbi bw'ebisolo n'emmere\nDisitulikiti y'e Wakiso nayo etabukidde aba bbaasi za 'Pioneer'\nAbawala b'amassomero abafu...\nOMUWENDO gw’abaana abato abafuna embuto mu kiseera ky’omuggalo gw’okwerinda obulwadde bwa ssenyiga gweyongedde...\nWAKISO GIANTS FC mu liigi ya babinywera esazizzaamu endagaano z’abasambi babiri ezibadde zibuzaako emyaka ebiri...\nJanet Museveni asimbudde tt...\nMINISITA w’ebyenjigiriza n’emizannyo Janet Museveni asibiridde entanda ttiimu y’eggwanga ey’abaddusi bw'abade agisimbula...\nAbakulembeze baloopedde Kis...\nABATUUZE mu Kisenyi n’abasuubuzi abatundira ebyamaguzi ku nguudo balaajanidde dayirekita wa Kampala omuggya Dorothy...\nAmasannyalaze gakubye babir...\nEntiisa yabuutikidde abatuuze ku kyalo Wantoni mu Mukono Central division, Mukono munisipaali, abasajja babiri...